ČIP SISTEMI OBILJEŽILI KRAJ JOŠ JEDNE POSLOVNE GODINE\n“Kraj godine nije ni kraj, ni početak, već nastavak - sa svom mudršću iskustva u nama”, kazao je Hal Borland i smatrajući odluku i focus, kao najvažnijim elementima uspjeha – naš tim, tim Čip Sistemi već 23 godine slavi, sa svojim zaposlenicima, nastavke – završetke projekata, početke novih i godišnje obilježavanje ostvarenih rezultata. Tako je bilo i danas, u prostorijama kompanije, kao i prethodnih prethodnih godina – okupili su se i uposlenici i volonteri, mladi na praksi, koji imaju priliku naučiti i uvidjeti značaj rada u jednom ozbiljnom kolektivu.\nPrema riječima Adise Tufo, vlasnice i generalne direktorice kompanije “Čip Sistemi”, zahvaljujući strateškim odlukama, godišnjim analizama i investiranjem u obrazovanje uposlenih, tokom 23 godine kompanija se izrazito istakla na bosanskohercegovačkom tržištu.\n“Svaka nova poslovna godina naše kompanije, od osnivanja do danas, bila je uspješnija od prethodne. Naravno, kako se cijene mijenjaju, otvaraju granice time se utječe i na tržište, ali naš tim, rad i kvalitet ostaju”, ističe Tufo, dodajući da tim kompanije Čip Sistemi u 2019. godini bilježi brojne uspjehe među kojima su realizacije projekata neformalnog obrazovanja za Centrom za lično i profesionalno usavršavanje, a na osnovu kojih je vršena analiza, testiranje i educiranje svih uposlenih u kompaniji, kao i studenata i učenika sa prakse.\n“Smatramo da je osnova razvoja svake kompanije i društva kvalitetan i kvalifikovan pojedinac na radnom mjestu i time se zaista trudimo ulagati u naš tim i njihova znanja i vještine”, rekla je generalna direktorica Adisa Tufo, koja je zajedničko druženje iskoristila kao priliku da se istaknu priznanja i uspjesi koje je ovaj tim dobio.\nNaime, kako je prethodno istaknuto, pored edukacije sa CLPU, kompaniju i njen rad podržale su međunarodne organizacije među kojima je Evropska banka za obnovu i razvoj, a sa kojom realizuju projekat marketinškog i PR osnaživanja tima, redizajna stranica i brendiranja usluga koje nudi ova uspješna kompanija.\nUposlenici kompanije Čip Sistemi su u okviru projekta Savjetodavne podrške poslovnom upravljanju u Bosni i Hercegovini, a podrškom kompanije Deloitte, pod pokroviteljstvom Svjetske banke imali predavanja i radionica za osnaživanje tima, a sve u cilju podsticanja uspješnog poslovanja preduzeća, te stvaranja novih radnih mjesta.\nKada govorimo o uposlenima, o ljudima – nemoguće je ne spomenuti prepoznatljivost kompanije Čip Sistemi na međunarodnom tržištu, a kroz priznanje Ujedinjenih nacija. UNDP u Bosni i Hercegovini je uz podršku Vlade Kraljevine Švedske organizovao sedmicu SDG Business Week 2019, kojom su promovisali Ciljeve održivog razvoja, te imali za cilj podići i svijest o izuzetno važnoj ulozi privatnog i javnog sektora, kao i svih pojedinaca u društvu – tokom promocije ciljeva, promovisali su i kompanije koje u svom poslovanju sprovode Ciljeve održivog i razvoja, te je gđa. Adisa Tufo dobitnica priznanja za lidere održivog razvoja u kategoriji “ljudi”. Kroz Ciljeve održivog razvoja sprovodi se i ISO standard kvaliteta, a koji je i ove godine potvrđen za ovaj uspješni tim.\nPodržavajući obrazovanje, sticanje novih vještina i znanja – Čip Sistemi su i u 2019. godini bili tim koji je prihvatio i mlade srednjoškolce i studente u vidu mentorstva i pružanja novih znanja. Pružanjem prilike mladima nastavljena je saradnja sa Srednjom elektrotehničkom školom, kao i sa Ekonomskim fakultetom Univerziteta u Sarajevu i Elektrotehničkim fakultetom, također Univerziteta u Sarajevu. U ovoj poslovnoj godini kompanija je vrata otvorila i novim zaposlenim, a sve kroz podršku projektu Sajma zapošljavanja koje vodi Zavod za zapošljavanje Kantona Sarajevo.\nNadalje, uprava na čelu sa gđom. Tufo podržala je i poslovne partnere, kao i kupce kompanije – odazivajući se na stručne edukacije i događaje, a svoju godinu su zaključili i održavanjem prvih stručnih edukacija ne samo za vlastite uposlenike, već i za sve zainteresovane, ponajviše elektroinstalatere i inženjere.\nPored društveno korisnog rada, a koji je postao i pečat ovog tima kojeg predvodi Adisa Tufo, za šta je nagrađena Zlatnom plaketom Gorske službe spašavanje Općine Ilidža, zasigurno se može reći da je godinu kompanije okrunisalo priznanje generalne direktorice - Večernjakov pečat za “Ponos BiH” dodjeljen u Mostaru. Nakon čega slijedi certifikat za “Brzorastuće kompanije u BiH” Poslovnih novina, te Bisnode4Exellence – Zlatni Bisnode certifikat za uspješno poslovanje kompanije Čip Sistemi, koji tim gđe. Tufo ističe kao tim onih sa kojima treba poslovati.\nDa je generalna direktorica 365 stranica 2019. godine maksimalno iskoristila, ide u prilog i činjenica da je tim u 2019. godini krenuo u realizaciju projekta kućnih optičkih instalacija za kompaniju BH Telecom, a tu je i realizacija projekta mosta preko rijeke Željenice u naselju Pejton (Općina Ilidža), a na kojoj je tim Čip Sistema postavljao LED rasvjetu, kao i radio na ostalim elektroinstalaterskim radovima.\nU poslovnoj viziji kompanije “Čip Sistemi” računa se i na značajniji iskorak u oblast izlaska na strana tržišta – kompanija je dobitnica detašmana Vanjskotrgovinske komore, a koji će ubrzo krenuti i u realizaciju.\nUz moto da rad, kvalitet i posvećenost pomjeraju granice - kompanija Čip Sistemi u Novu godinu ulazi jača nego ikada, poručuju njeni uposlenici.


Evropi su sve potrebniji radni imigranti - Biznis i Finansije\nHome\tVestiPolitika i društvo\tEvropi su sve potrebniji radni imigranti\nby bifadmin 2. decembra 2014.\nStručnjaci EU i OECD-a saglasni su da je Evropa regija koja stari najbrže na svetu, i da bi se uticaj starenja radne snage na ovom kontinentu mogao ublažiti zapošljavanjem žena i starijih ljudi, ali i imigranata.\nNa srednji ili duži rok, Evropska unija će morati da privuče značajan broj kvalifikovanih radnika iz zemalja Trećeg sveta i da se izbori sa velikim otporom Evropljana prema njima.\nDa podsetimo, u Evropi trenutno bujaju antiimigrantske partije i pokreti. Zbog toga je prošle godine Sesilija Malmstrom, komesar EU za unutrašnje poslove, izjavila da još od Drugog svetskog rata nije bilo toliko članova ultradesnih partija u predstavničkim telima Unije, i Evrope generalno. Imigranti trenutno čine 4% populacije EU ali Evropska komisija smatra da bi njihov broj trebalo da se poveća. I stručnjaci OECD-a su saglasni sa ovim, bar Žan-Kristof Dumont, koji tvrdi da “ako zatvorimo vrata imigrantima, platićemo ekonomsku cenu”.\nOn smatra da bi Evropa sada trebalo najbolje što može da iskoristi imigrante koji su već tamo, tj da prilagodi njihove veštine potrebama tržišta.\nTrenutno izgleda kao da će se najbržim tempom smanjivati stanovništvo Nemačke, Španije i Poljske, što bi moglo veoma negativno da se odrazi na njihov ekonomski rast.\nNemačka bi mogla sa 82 miliona stanovnika da padne na 74,7 miliona do 2050. godine, a njihova prosečna starost bi se mogla povećati na gotovo 50 godina, bar prema procenama Eurostata. Još crnje prognoze kažu da bi Nemačka već 2060. mogla imati samo 65 miliona stanovnika. Sličan problem mogao bi da zadesi i Austriju, Holandiju i Finsku, i mnoge druge zemlje.\nSa druge strane, Velika Britanija, Francuska, Irska i u manjoj meri Italija mogu očekivati rast stanovništva. Britanija će do 2050. preteći Nemačku i postati najmnogoljudnija evropska zemlja sa 77,2 miliona stanovnika, dok će Francuska dostići Nemačku sa 74,3 miliona.\nNo, kakav god bio natalitet na starom kontinentu, to ne menja činjenicu da ljudi sve duže žive, tj da provode veći broj godina u penziji. To je opterećenje i za penzione i zdravstvene sisteme. Naime, kada “baby boom” generacija bude otišla u penziju, broj starijih od 65 godina dramatično će porasti a broj mlađih od 15 godina smanjiće se za gotovo 15 odsto do 2060. Dakle, biće manje radnika a više penzionera. I to je jedan od razloga zbog kojeg su Evropi potrebni imigranti.\nNo, čini se da je dugogodišnja ekonomska kriza iznedrila pokrete i partije koji razmišljaju na drugi način. Marin Le Pen u Francuskoj, Najdžel Feridž u Velikoj Britaniji i Gert Vilders u Holandiji privlače glasače iz radničke klase agitovanjem protiv slobode kretanja radnika u Uniji sa siromašnijeg istoka i juga na bogatiji sever. Oni smatraju da EU svojim propisima otvara put imigrantima koji “kradu radna mesta, snižavaju zarade i životni standard i povećavaju stope kriminala”.\nIzgleda ipak da oni nisu jači od demografske realnosti.


Kamere i društveni mediji u službi policije\nKontroverza u Fergusonu podstakla je Bijelu kuću da zatraži da veći broj policajaca bude opremljen kamerama, dok u pojedinim mestima policija koristi društvene medije u borbi protiv kriminala\nU Sjedinjenim Državama i dalje se protestuje zbog nedavnih odluka da se ne podignu optužnice protiv dva policajca u odvojenim slučajevima ubistva dva nenaoružana Afroamerikanca . Pojedini navode da ti incidenti ukazuju na duboke podjele između policije i pojednih građana. Međutim, u narednom prilogu govorimo o tome kako dva policijska odsjeka, uz pomoć tehnologije, prevazilaze te podjele.\nObavezni dio policijske uniforme kaplara Skota Kregara je ručna kamera. Policijski odsjek u Lorelu, u saveznoj državi Merilend, ima 30 takvih kamera koje su postavljaju na naočarama policajaca. To je nešto što bijeli policajac u Fergusonu nije imao kada je ubio crnca Majkla Brauna, što je dovelo do nemira u tom gradu i širom zemlje. Kaplar Kregar kaže da je kamera mogla da promijeni ishod.\n“Ljudi su mogli da pregledaju snimak i odmah vide šta se stvarno dogodilo i onda se ne bi postavljala pitanja.”\nKada Kregar zaustavi nekog u saobraćaju, uključi kameru, informiše vozača o prestupu i kaže…\n"...Takođe želim da vas obavijestim da vas moja kamera snima, i audio i video.””\nPo povratku u policijsko vozilo, kaplar Kregar može da provjeri video snimak putem aplikacije na svom telefonu, ali ne može ni na koji način da izmijeni njegov sadržaj. Kregar ističe da minijaturna kamera utiče na ponašanje ljudi.\n“To što znaju da postoji kamera, možda će promijeniti njihove akcije, ponašanje, bez obzira na to da li će biti agresivni prema nama ili će biti predusretljivi.”\nKontroverza u Fergusonu podstakla je Bijelu kuću da zatraži da veći broj policajaca bude opremljen ovim spravama. Plan predsjednika Baraka Obame obezbijediće 50 hiljada kamera za policijske odsjeke širom zemlje. Vlada će troškove podijeliti sa državnim i lokalnim vlastima. Šef policije Ričard Mekloflin kaže da su te kamere budućnost.\n“Mislim da će to poboljšati odnose. Za možda pet ili deset godina, policajcu će, kada završi obuku, uz značku i pištolj biti data kamera.”\nU drugoj policijskog agenciji, udaljenoj pola sata, poručnik Ti Džej Smit tvituje. Policija okruga En Arandel obavještava građane o počinjenim krivičnim djelima i putem fejsbuka i tvitera traži od građana informacije. I 44 hiljade kako ih nazivaju, detektiva na društvenim medijima, obično se odazovu.\n“Obavijestimo ih da su nam pomogli da riješimo slučaj i njihova pozitivna reakcija u virtuelnom prostoru daje nam osjećaj zajedništva.”\nSmit kaže da je jedan osumnjičeni na internetu prozivao policiju, tvrdeći da ga nikada neće pronaći. A zatim je jedan detektiv-amater postavio informaciju…\n“I već sledećeg dana smo objavili da je osumnjičeni uhvaćen.”\nSmit kaže da većina građana želi da njihove zajednice budu bezbjedne zbog čega ovakva vrsta transparentnosti i saradnje izaziva poštovanje na obje strane.


Ukinuto vanredno stanje od poplava, šteta preko 95 miliona dinara - juGmedia\nČlanovi Štaba za vanredne situacije grada Leskovca ukunuli su danas vanrednu situaciju nastalu zbog elementarne nepogode, odnosno poplava, a proglašene 11. januara. Komisija za procenu štete izračunala je da ona iznosi 95,3 miliona dinara.\nIzvestioci su bili Miloš Kocić i Rade Velinov, a o situaciji je govorio je i gradonačelnik Leskovca Goran Cvetanović.\nPrema navodima, procenjivala se šteta u 30 katastarskih opština na teritoriji grada pa je utvrđena ukupna šteta od 45.431.601 dinara kada su u pitanju štete na svim poljoprivrednim kulturama, dok je na 418 stamebnih, pomoćnih, poslovno-privrednih obejkata, kao i na mostovima u Jelašnici i Turekovcu, komisija procenila do sada štetu oko 50 miliona dinara.\n„Važno je napomeniti da Kancelarija za upravjanje javnim ulaganjima pomaže samo stambene objekete na kojima šteta iznosi oko 20 miliona dinara. Zato će komisija uputiti zahtev za štetu na mostovima koje sam pomenuo i gde je ona procenjena na 21 milion dinara“, kazao je Cvetanović.\nInače, rad komisije za procenu štete produžen do 18.marta.


Ministarka Vujović "legalizovala" objekte "Ziđina" u Boru\nMinistarka Vujović „legalizovala“ objekte „Ziđina“ u Boru\nPolitika Autor:Jelena Jelovac14. sep. 202122:45\nMinistarka zaštite životne sredine Irena Vujović pre nekoliko dana u Boru je posetila kompaniju “Ziđin”, kako bi se uverila u napredak i dinamiku projekata koje ova kompanija sprovodi u cilju zaštite životne sredine. Ono što je ministarki promaklo, a kako upozorava Regulatorni institut za obnovljivu energiju i životnu sredinu (RERI), jeste da objekti koje je obišla i u čiju izgradnju se uverila nemaju ni građevinsku dozvolu, ni saglasnost na studiju o proceni uticaja na životnu sredinu. Dakle, ministarka promoviše kršenje zakona.\n“Građani Bora već duži niz godina imaju problema sa zagađenjem vazduha, a visoke koncentracije sumpor-dioksida uzrokovane radom topionice u okviru fabričkog kompleksa kompanije “Ziđin” višestruko prekoračuju koncentracije opasne po zdravlje ljudi. Tako su samo tokom avgusta 2021. Godine, na mernim stanicama u Boru zabeležena satna prekoračenja sumpor-dioksida i to: u Brezoniku (prigradsko naselje severno od grada) 5, u Gradskom parku (centar grada) 6 i kod Instituta (južni deo grada) 9 puta”, piše u izveštaju RERI.\nTokom posete Boru, Ministarka zaštite životne sredine je izjavila da je puštanjem u rad novog sistema za sakupljanje i odsumporavanje dimnih gasova u okviru kompleksa topionice, situacija primetno bolja, kao i da je taj projekat za nju najvažniji.\n“Međutim, ono što predstavlja svojevrstan presedan u ponašanju organa vlasti u vršenju poverenih funkcija jeste činjenica da su objekti, čiju je funkcionalnost pohvalila, sagrađeni bez odobrenja nadležnih organa. Naime, prema javno dostupnim podacima kompanija Ziđin poseduje isključivo lokacijske uslove za faznu izgradnju, dogradnju i rekonstrukciju grupe objekata u okviru kompleksa “Serbia Zijin Bor Copper“ d.o.o. Bor, sa ciljem povećanja kapaciteta topionice bakra iz decembra 2020. godine. Postupak procene uticaja na životnu sredinu za projekat povećanja kapaciteta topionice bakra u okviru navedenog kompleksa nije završen, odnosno kompaniji, prema javno dostupnim informacijama još uvek nije izdata saglasnost na studiju o proceni uticaja na životnu sredinu, a što predstavlja preduslov za izdavanje građevinske dozvole. Zapravo, još uvek nije objavljena ni studija o proceni uticaja na životnu sredinu za ovaj projekat”, navodi se u izveštaju RERI.\nPredsednik Upravnog odbora RERI Jovan Rajić kaže da ovo govori da institucije koje treba da štite pravni sistem i pravni poredak zapravo promovišu bezakonje i nelegalnu gradnju.\nFoto: Medija centar Beograd / Jovan Rajić, RERI\n“Verujem da se ministarka nije ni raspitala da li tim objekti imaju dozvole. Neverovatno je da nema savetnika koji se bavi time da je upozori. I ovo nike prvi out. Tako se radi u “Ziđinu”, tako se radi u Zrenjaninu u “Linglongu”. Država ih ne primorava da poštuju zakon. Samo u Zrenjaninu je za “Linglong” izdato 10 ili 12 nelegalnih dozvola. Da ne pričam o tome što višestruko prekoračuju dozvoljene koncentracije sumpor-dioksida i što koncentracija određenih supstanci u mulju reke Pek takođe premašuje dozvoljene”, kaže Rajić za list “Nova”.\nPoenta je, kako dodaje, da država mora da natera investitora da poštujw pravila i prvani poredak.\n“Međutim, država to toleriše, a sad je otišla korak dalje i to bezakonje otvoreno promoviše. Ministraka Vujović u ovom slučaju otvoreno promoviše kršenje zakona, Otvara nelegalne objekte. Toga nema nigde u svetu, toga nema ni u Kambodži”, zaključuje Rajić.\nRedakcija lista “Nova” poslala je pitanja i ministarki Vujović, međutim, do zaključenja ovog broja nismo dobili odgovore na to da li je znala da su objekti nelegalni i kakvu poruku na ovaj način šalje javnosti.\nBorIrena Vujovićjovan rajićreriziđin


Kampanja sakupljanja starih baterija – Budi OK! | NisCafe\nUdruženje građana ”PLANT” u Nišu uz podršku Fonda za zaštitu životne sredine Republike Srbije, Regionalnog centra za obrazovanje u Nišu, Gradske opštine Medijana, medijske EKOpolis mreže, implementira ekološki projekat ”Budi OK!” Na konferenciji za novinare, koja je ovim povodom odražana u Regionalnom centru za obrazovanje, upućen je poziv učenicima osnovnih škola u Regionu da učestvujetu u ovoj aktivnosti.\nPo rečima dr Dragane Vukadinović, predsednice udruženja Plant, cilj projekta ”Budi OK!” je razvijanje ekološke svesti i širenje znanja o potrebi zaštite životne sredine školske omladine u Nišavskom regionu kroz poboljšano informisanje i promociju organizovanog sakupljanja starih baterija. Projektnim aktivnostima sakupljanja starih baterija, koje organizuje udruženje “Plant” biće obuhvaćeno 47 osnovnih škola Nišavskog upravnog okruga. Škole će dobiti trodelne flajere sa rasporedom časova za sve učenike od prvog do osmog razreda, plastične kutije za odlaganje starih baterija i promotivne plakate za najavu akcije sakupljanja starih baterija koja je, po rečima organizatora planirana za prvu polovinu decembra 2010 godine. To mogu da budu jednodnevne akcije ili akcije od nekoliko dana-ističe profesor Andrijan Tasić, stručni konsultant projekta. Akcija sakupljanja starih baterija bice promovisana i u okviru multimedijalnog programa Stop klimatskim promenama, koji ce se odrzati u Nisu od 2-5.decembra u Evropskom kutku.\nPredstavnici PLANT-a i firme SET – Strategija ekoloske trgovine (koja ima dozvolu za sakupljanje i reciklažu ovog opasnog otpada) će najboljem pojedincu u školi, đaku koji je doneo najveći broj baterija, pokloniti USB (flesh memoriju) a najuspešnijem pojedincu akcije pokloniće kućni bioskop.\nekopolis udruženje Plant Vesti\t2015-04-09\nOznake: ekopolis udruženje Plant Vesti


Banjalučki profesor Danilo Kovač među najboljim u regionu - mojKontakt portal - Radio Televizija Kontakt\nBanjalučki profesor Danilo Kovač među najboljim u regionu\nAsocijacija najboljih nastavnika bivše Jugoslavije je neprofitabilno i nepolitičko udruženje nastavnika entuzijasta, koji rade na podizanju važnosti nastavničkog poziva i poboljšanju kvaliteta obrazovanja u svojim lokalnim sredinama.\nAsocijacija proglašava najbolje nastavnike prema precizno utvrđenim kriterijumima, koji podrazumijevaju realizaciju obrazovnih projekata, uspjehe na školskim takmičenjima, pisanje didaktičkih sredstava, stručnih i naučnih radova, kao i doprinos lokalnoj ili regionalnoj zajednici.\nNa svojoj četvrtoj konferenciji, Asocijacija je proglasila novu generaciju najboljih prosvjetnih radnika sa prostora bivše Jugoslavije. Među njima je Trebinjac Danilo Kovač, profesor istorije u Gimnaziji Banjaluka.\nKovač je diplomirao je na Odsjeku za istoriju Filozofskog fakulteta u Banjoj Luci, gdje je završio je i master studije. Njegov master rad dobio je nagradu za istorijska istraživanja Fondacije „Slobodan S. Begović“, dodijeljene na Pravnom fakultetu Univerziteta u Beogradu.\nDruge master studije, završio je na britanskom Institutu za obrazovanje, Univerzitetskog koledza u Londonu.\nPohađao je međunarodne seminare i obuke u Berlinu, Buhenvaldu, Peronu, Rimu, Parizu i Kanu. Boravio je na studijskim putovanjima na univerzitetima Sorboni, Versaju, Beču i Trstu.\nEksterni je ocjenjivač za istoriju za Program međunarodne mature. Trenutno je doktorand i stipendista Univerziteta „La Sapijenca“ u Rimu, javlja Atv.\nNSRS o Prijedlogu zakona o zdravstvenoj zaštiti


ODRŽAN SASTANAK SA PREDSTAVNICIMA OECD-A – UBCG\nODRŽAN SASTANAK SA PREDSTAVNICIMA OECD-A\nNa dan 4.09.2018.god. u Udruženju banaka Crne Gore održan je sastanak sa predstavnicima OEBSa vezano za učešće u programu tehničke pomoći iz oblasti finansijske edukacije. Sastanku, su prisustvovali gdj-a Andrea GRIFONI, analitičar i Adele ATKINSON, viši analitičar iz odjeljenja za finansijsku edukaciju i zaštitu potrošača, Direkcije za finansijska tržišta Sekretarijata OEBSa, kao i predstavnici CBCG.\nOrganizacija za ekonomsku saradnju i razvoj (OECD) i njena Međunarodna mreža za finansijsku edukaciju (OECD/INFE) pokrenule su Projekat Tehničke pomoći u oblasti finansijske edukacije kroz podršku Ministarstva finansija Holandije u okviru Programa zajedničke konstituence u trajanju od pet godina (2018-2022). Projekat će uključivati sedam zemalja iz Programa Holandske konstituence – Bugarsku, Hrvatsku, Gruziju, Makedoniju, Moldaviju, Crnu Goru i Rumuniju – a sprovodi se uz finansijsku podršku Ministarstva finansija Holandije.\nNa temeljima međunarodno priznate ekspertize OECD/INFE i njihove dugogodišnje posvećenosti promociji finansijske pismenosti širom svijeta, ovaj petogodišnji projekat Tehničke pomoći ima za cilj da dā eksterne smjernice za izradu nacrta i implementaciju efikasnih inicijativa za finansijsku edukaciju u zemljama učesnicama, koje bi bile prilagođene specifičnim potrebama pojedinačnih zemalja. Još jedan od ciljeva projekta je i promocija uzajamnog učenja i razmjene znanja među zemljama učesnicama.\nUz konstataciju tekućih aktivnosti Udruženja na fonu teme sastanka od edukacije bankara do seminara za novinare, gdje je apostrofiran i časopis “Bankar” kao bitan kanal komunikacije kako sa stručnom javnosti tako i studentskom populacijom, obilježavanja Money week-a i dana štednje, dogovorena je saradnja na projektu koji bi trebao da akcentira specifičnosti crnogorskog društva i pristupnost finansijkim uslugama.


Brže i lakše u kontaktu sa administracijom: Svi podaci građana na jednom mestu - mediji.net\n- Centralni registar stanovništva jedan je od četiri osnovnih registara na kojima se zasniva razvoj savremene elektronske uprave. Svi lični podaci građana sada se nalaze na jednom mestu - objašnjava direktor Kancelarije za informacione tehnologije i eUpravu Mihailo Jovanović. Kaže da se u Centralnom registru stanovništva nalaze podaci iz trinaest različitih baza podataka pet različitih institucija.\n- Dok nije postojao Centralni registar stanovništva te...\njavna upravaNova tema\nVlada Srbije usvojila je nedavno novu Strategiju reforme javne uprave, koja propisuje pravac razvoja i promena u domenu rada javne uprave u narednih 10 godina. Usvojeni dokument predviđa efikasnu, odgovornu i transparentnu upravu, po meri građana i privrede, kaže ministarka državne uprave i lokalne...\nJOVANOVIĆ: Imamo dovoljno vakcina, a do sad dato SKORO 4 MILIONA DOZA\nJovanović je naveo da građani i dalje mogu da biraju vakcine četiri različita proizvođača putem portala za prijavu i kontakt centra\nNOVO RADNO VREME ZBOG NAVALE ZA IZDAVANJE PASOŠE! Radiće se i nedeljom, novine u policijskim stanicama i preko E-uprave\nNavala za obnovom pasoša ne smiruje se na gotovo svim beogradskim opštinama, termina za produženje i vađenje dokumenta gotovo da nema, a prvi slobodni termin zakazan preko E-uprave je tek u junu.Međutim, u Policijskoj upravi kažu da zahteve primaju i kada ...\nPUT POD NOGE I PRAVAC NA ŠALTER! Ogromne gužve na šalterima MUP-a, nove isprave tek za nekoliko meseci\nGužve na šalterima policijskih uprava objašnjavaju se jednogodišnjom pauzom u putovanjima


"Blagostanje" u Srpskoj – Carevo novo ruho | Laktaši - Glas Laktaša - Nezavisni online magazin\n“Blagostanje” u Srpskoj – Carevo novo ruho\nLAKTAŠI, 23. marta – Prosječna isplaćena neto plata u Republici Srpskoj u februaru ove godine od 841 KM bila je veća za 16 KM u odnosu na prosječnu platu isplaćenu u januaru.\nNajviše prosječne neto plate u februaru isplaćene su u oblasti finansijske djelatnosti i osiguranja u iznosu 1.354 KM i za 3,99 odsto su veće nego januarske, saopšteno je iz Saveza sindikata Republike Srpske.\nNajniže prosječne neto plate u februaru isplaćene su u oblasti administrativnih i pomoćnih uslužnih djelatnosti u iznosu od 556 KM, dok su zaposleni u građevinarstvu primili 563 KM, u turizmu i ugostiteljstvu 572 KM, a u oblasti umjetnosti, zabave i rekreacije 577 KM.\nSindikalna potrošačka korpa za četvoročlanu porodicu u Srpskoj je u februaru ove godine koštala 1.889 KM, a prosječna isplaćena neto plata u iznosu od 841 KM pokrivala ju je sa 44,49 odsto.\nUkupne potrošačke cijene u februaru su, u odnosu na januarske, bile su veće za 1,2 odsto.\nNajviše novca porodice u Srpskoj su u februaru trošile za prehranu, i to 698 KM. Stanovanje i komunalne usluge koštali su 581 KM, dok je za tekuće održavanje domaćinstva trebalo izdvojiti 105 KM.\nZa odjeću i obuću bilo je potrebno izdvojiti 134 KM, za higijenu i njegu zdravlja 88 KM, za prevoz oko 200 KM i za obrazovanje i kulturu 82 KM.\n“Iz navedenog je jasno je da najniži životni standard imaju radnici u privredi, zbog čega je potrebno hitno potpisivanje Opšteg i granskih kolektivnih ugovora, kao i povećanje plata ovim i svim ostalim radnicima”, naveli su iz Sindikata.\nPrethodni tekstZbogom zimo! Od naredne sedmice proljetne temperature i prestanak snježnih padavina\nSledeći tekstPrekršajni nalog za službenika MUP-a koji je parkirao auto ispred UKC-a


Akcija dobrovoljnog davanja krvi sprovedena u Belotiću\n15.02.2021 Akcija dobrovoljnog davanja krvi sprovedena u Belotiću\nPrvu akciju dobrovoljnog davanja krvi u godini Crveni krst Bogatić tradicionalno sprovodi 15.februara, na praznik Sretenja Gospodnjeg, u saradnji sa osnovnom organizacijom Crvenog krsta u Belotiću i Institutom za transfuziju krvi Srbije. U prostorijama osnovne škole u Belotiću, višestruki davaoci ponovo su danas pokazali veliku humanost, pa tako još jednom bili i pravi primer mladima.\n“Nastavljamo po rasporedu i planu, naredna akcija biće u Metkoviću krajem ovog meseca, pa onda prelazimo na martovske. Jedino što je potencijalni problem na ovoj teritoriji jeste priključenje maturanata dobrovoljnom davalaštvu, ali mi se nadamo da će se naši najmlađi davaoci krvi odazvati, bez obzira što se škola obavlja po nekom drugom planu. Možemo reći da smo prošlu godinu završili sa 16,5 posto manje u odnosu na 2019.godinu, što smatramo da je dobar rezultat, imajući u vidu da su vanredno stanje i pandemija proglašeni 15.marta u našoj zemlji i da smo funkcionisali po potpuno drugom režimu. Nažalost, i ova godina se nastavlja na isti način, rezerve krvi u ovom trenutku su dovoljne, što se Instituta za transfuziju krvi tiče, zadovoljavamo potrebe bolnica, ali evo možemo računati da zbog praznika već u sredu rezerve mogu biti smanjene. Stoga važi poziv svim našim građanima da se odazovu, jer su svi u ovom trenutku dobrodošli”, navela je Ivana Rodić iz Instituta za transfuziju krvi Srbije.\nPriznanja Crvenog krsta Srbije danas su stigla na adresu davalaca iz Belotića za pet, deset, dvadeset, tridesetpet i pedeset davanja.\n“Bez obzira na ovu situaciju lepo ide, ljudi se odazivaju, jer su meštani ovog kraja svesni da je krv neophodna i da je u ovom momentu najbolji pokazatelj humanosti nekome pomoći na ovaj način. Nadamo se ove godine još boljem odzivu, a možemo se pohvaliti i da smo dobili plaketu od Instituta, kao drugoplasirani u Srbiji po broju prikupljenih jedinica. Zahvaljujem se svima koji su dali dragocenu tečnost i nadam se da ćemo se ubuduće još bolje organizovati”, izjavila je Jelena Nikolić, sekretar Crvenog krsta Bogatić.\nSvoju humanost danas su pokazali i fudbaleri FK “Napredak” iz Belotića.\n“Pored svojih redovnih aktivnosti, uprava Fudbalskog kluba “Napredak” je, u dogovoru sa igračima, odlučila da potpomogne današnju akciju dobrovoljnog davanja krvi u našem selu. Mislim da je ovo prvi put da se ovako organizovano odazovemo i smatram da bismo to ubuduće trebali češće upražnjavati”, rekao je Dragan Trifunović iz FK “Napredak” Belotić.\nPozivu da dobrovoljno daju krv se odazvalo 38 meštana, a nakon lekarskog pregleda to je učinilo njih 33. Dragocenu tečnost danas je prvi put dalo troje davalaca.\nSledeću akciju Crveni krst Bogatić sprovešće 27. februara u Metkoviću.\nVi ste posetilac br: 16 613 988


Republika / MAŽIĆ NAJBOLJI SUDIJA NA SVETU\nMAŽIĆ NAJBOLJI SUDIJA NA SVETU\nutorak, 10. 10. 2017.| 07:31\nNaš fudbalski arbitar Milorad Mažić (44) statistički je najbolji sudija na svetu prema mišljenju specijalizovanog sajta World Referee.\n11 godina prošlo otkako je Mažić debitovao kao arbitar u Superligi\nIako naš sudija, poreklom iz Vrbasa, dobija ovakva priznanja u Evropi i svetu, u Srbiji, izgleda, nije dovoljno dobar jer likovi poput Zvezdana Terzića traže nekakve doživotne zabrane, što je tragikomično.\nMažić je, prema bodovanju pomenutog sajta, najbolji sudija u poslednjoj deceniji, drugi je Turčin Čunejt Čakir, a treći penzionisani Britanac Hauard Veb.\nNa listi među 10 najboljih su još Bjorn Kujpers iz Holandije, Feliks Brih (Nemačka), Viktor Kašai (Mađarska), Ravšan Irmatov (Uzbekistan), Frank de Bleker (Belgija), Pedro Proensa (Portugalija) i Horhe Larionda (Urugvaj).\nGledajući samo ovu godinu, Mažić je na trećem mestu, a ispred njega su Feliks Brih i Slovenac Slavko Vinčić.\nSrbija Beograd Arbitar Sudija Milorad Mažić Fudbal\nMolitva za Milana!


Izrael noćas bombardovao Damask\nsubota, 12 januar 2019 08:45\nIzraelski borbeni avioni ispalili su u petak kasno naveče nekoliko raketa na sirijski glavni grad Damask, javili su sirijski državni mediji.\nSirijska protuzračna odbrana srušila je većinu neprijateljskih raketa, od kojih je jedna pogodila skladište u međunarodnoj zračnoj luci Damaska, navela je novinske agencije.\nPortparol ministarstva saobraćaja kazao je za tu agenciju da zračni saobraćaj aerodroma u Damasku nije doveden u pitanje ovim sukobom.\nPodsjećamo, u petak SAD objavile su da su započele proces povlačenja svojih snaga iz Sirije.\nTo saopštenje nije, međutim, sadržavalo nikakve druge detalje vezane uz vremenski okvir ili lokaciju snaga koje se povlače.\nViše iz ove kategorije « Šabac: Pronađeno obezglavljeno tijelo čovjeka, dva staforda ne daju da se priđe lešu U velikoj akciji srpska policija tragala za vođom "Anđela pakla" »


Sud u Hagu: Rusija ne radi na brisanju identiteta ukrajinskih i krimsko-tatarskih zajednica | BiGportal.ba\nSud u Hagu: Rusija ne radi na brisanju identiteta ukrajinskih i krimsko-tatarskih zajednica\nMeđunarodni sud pravde UN u Hagu objavio je prvostepenu odluku po tužbi Ukrajine protiv Rusije, u kojoj je odbio da udovolji zahtjevu Kijeva da uvede privremene mjere protiv Moskve zbog kršenja Konvencije o borbi protiv finansiranja terorizma.\nSud je, djelimično, udovoljio zahtjevima Ukrajine po drugoj tužbi – o kršenjima Konvencije za likvidaciju rasne diskriminacije, odnosno zatražio je da Rusija na Krimu poštuje prava Tatara.\nIpak, i u toj tački, Sud je odbacio navode da Rusija vodi politiku “brisanja kulturnog identiteta ukrajinskih i krimsko-tatarskih zajednica”.\nZahtjevi Kijeva bili su da Moskva obustavi isporuke oružja na istok Ukrajine i prestane da podržava “teroriste” u Donjeckoj i Luganskoj Narodnoj Republici, te da se zaustavi “etničko ugnjetavanje” na Krimu.\nMoskva te optužbe negira, navodeći da glavni cilj Kijeva nije bio rješavanje nesuglasica, već pronalaženje povoda za tužbu protiv Rusije pred Međunarodnim sudom – navodi “Sputnjik”\nRješenjem Suda, Rusiji je naloženo da ispunjava norme Konvencije o likvidaciji svih oblika rasne diskriminacije koji se odnose na aktivnosti krimskih Tatara, a ukrajinske “dokaze” da Moskva podržava ustanike u Donbasu sudija smatra nedovoljnim.\nPresuda je privremena i biće na snazi do konačne odluke.\nRusko Ministarstvo spoljnih poslova smatra važnim što je Međunarodni sud pravde zauzeo principijelan stav i što ne podržava optužbe Ukrajine o navodnoj “agresiji”, te “okupaciji” ili o statusu Krima.\n“Sud je bez glasanja priznao da je tužba Ukrajine protiv Rusije o Međunarodnoj konvenciji o borbi protiv finansiranja terorizma neosnovana i, shodno tome, uslova za uvođenje privremenih mjera nema”, navodi se, između ostalog, u saopštenju ruskog Ministarstva.\nMinistarstvo je takođe istaklo da je Sud pozvao obje strane da rade na punoj primjeni sporazuma iz Minska, navodeći, pritom, da su ih odobrili i potpisali predstavnici Donjecka i Luganska.\n“Sud nije podržao nijednu od privremenih mjera koje zahtjeva Ukrajina u vezi sa Međunarodnom konvencijom o likvidaciji svih oblika rasne diskriminacije.\nU saopštenju se dodaje da je Sud UN djelimično usvojio zahtjev Ukrajine o privremenim mjerama prema Rusiji.\nSud je odlučio da Rusija prema Konvenciji o likvidaciji svih oblika rasne diskriminacije mora da se uzdrži od narušavanja prava krimskih Tatara, i da obezbijedi obrazovanje na ukrajinskom jeziku na Krimu.\nMeđutim, analitičari smatraju da odluka suda o Krimu nema za Rusiju posebnog značaja, pošto zemlja ionako ispunjava sve te zahtjeve.\nOni podsjećaju da je Rusija već obezbijedila mogućnost obrazovanja na ukrajinskom jeziku, i da na Krimu, prema zakonu, ionako postoje tri zvanična jezika – ruski, ukrajinski i tatarski.\nRuski analitičari, takođe, navode da je odbijanje Suda UN da uvede privremene mjere prema Rusiji za navodne povrede Konvencije o finansiranju terorizma bilo očekivano.\nPrema njihovim riječima, drugačije nije ni moglo biti, jer je jasno da se u Donbasu vodi unutrašnji oružani konflikt.\nNormandijska četvorka nije pronašla nikakve dokaze o tome da u Donbasu djeluju terorističke organizacije, a Sud je polazio od toga, navodi “Sputnjik”.\nKako piše “Evropska pravda”, Sud UN mogao bi da obaveže Kijev da poštuje prava ruskojezičnih građana u Ukrajini i Donbasu, s obzirom na to da je Moskva dostavila Hagu dokumente u kojima se govori o ugnjetavanju ruskojezičnog stanovništva koje sprovodi Kijev.\nRumenige: Promjene u LŠ ne favoriziju bogate\nFalsifikator iz firme izvukao 103.790 KM\nATP lista: Đoković suveren, veliki Jankov skok\nKako ćemo živjeti 2050. godine?\nLjubav zaslužuje još jednu šansu: Savo i Maja pred pomirenjem!


U govoru pretposlednjeg dana Nacionalne konvencije demokrata u Filadelfiji sinoć aktuelni američki predsednik je ukazao na pravu opasnost koju u njegovim očima predstavlja republikanski predsednički kandidat Donald Tramp, demagog, i “samoproklamovani spasitelj” zemlje. On je nasuprot toga hvalio, uz snažni aplauz u sali, solidno iskustvo Hilari Klinton, njegove bivše državne sekretarke.\n“Amerika je već velika, Amerika je već snažna”, rekao je Obama, parafrazirajući Trampov slogan u kampanji, i dodao da može da kaže da nikad ni jedan muškarac niti žena nije bio toliko kvalifikovan kao Hilari Klinton da bude predsednik SAD.\n“I mogu da vam obećam, naša snaga, naša veličina ne zavise od Donalda Trampa…”, rekao je 44. predsednik SAD koji sa 55 godina odlazi sa predsedničkog mesta posle dva mandata.\nUz bučni aplauz u sali Hilari Klinton mu se pridružila na sceni na kraju govora. Dva saveznika su se rukovala i uhvatila za ruke u znak jedinstva. Hilari Klinton će danas, poslednjeg dana demokratske konvencije, zvanično prihvatiti predsedničku nominaciju stranke.\nObamin govor od 45 minuta, preko direktnog televizijskog prenosa pratili su milioni Amerikanaca.\nHvaleći hrabrost Hilari kao prve žene kandidata neke velike partije SAD za predsedničke izore, prvi crni predsednik u istoriji SAD odbacio je ideju prema kojoj su Amerikanci jedan “krhak i plašljiv narod”.\nNastojeći da pokaže kontrast sa mračnim i zabrinutim izjavama Hilarinog republikanskog rivala na konveciji republikanaca prošle nedelje Obama je ponudio drugačiju viziju svoje zemlje.\n“Amerika koju ja poznajem je puna hrabrosti,optimizma i inventivnosti”, rekao je Obama.\nUvažavajući kritike upućene Hilari, koja se često smatra suviše proračunatom, suviše hladnom, i suviše velikim oportunistom, on je pozvao sve demokrate da se mobilišu na izborima 8. novembra “čak iako se o svemu ne slažu sa njom”.\n“Ništa vas zaista ne može pripremiti za zahteve Ovalne sobe.. ali Hilari je bila prisutna u toj prostoriji, i učestvovala je u donošenju odluka. Spremna je za mesto vrhovnog komandanta”, rekao je Obama,\nPre Obame govornici su jedan po jedan upzoravali, na razne načine, protiv izbora populističkog milijardera.\nU obraćanju američki potpredsednik Džo Bajden rekao je “Svi smo svesni šta za naše ćerke i naše unuke znači da Hilari Klinton dodje u Ovalnu sobu”, i dodao ” Tramp nema pojma o srednjoj klasi”.\nNominaciju za potpredsednika države, i Klintonkinog para na predstojećim izborima zvaničnoi je prihvatio Tim Kejn.\nKejn je ponovio formulu demokrata na ovim izborima “Ne možete verovati jednu reč iz usta Donalda Trampa. Naša zemlja je suviše velika da bi bila poverena jednom slatkorečivom čoveku sa praznim obećanjima, jednim veštim buldožerom samopromocije”, rekao je Kejn.\nGovorila je i glumica Sigurni Viver, ekološki aktivista, i kritikovala Trampa koji ignoriše “naučne činjenice” i tvrdoglavo odbija da veruje da se dogadjaju klimatske promene.\n“Do djavola sa američkim košmarom Trampa, mi verujemo u američki san”, rekao je bivši guverner Merilenda Martin O’Mali.\nPosle govora večeras poslednjeg dana konvencije, Hilari Klinton (68) krenuće u kampanju autobusom sa svojim potpredsedničkim kandidatom Kejnom po američkim državama Pensilvanija i Ohajo, važnim za predsedničku trku.


Obrazovni program „Edukacija kroz kulturu sećanja – studije holokausta u Srbiji“ - Centar za istraživanja religije\nObrazovni program „Edukacija kroz kulturu sećanja – studije holokausta u Srbiji“\nU utorak, 12.3.2013. godine svečano je otvoren obrazovni program „Edukacija kroz kulturu sećanja – studije holokausta u Srbiji“ u prostorijama Doma vojske Srbije. Ovaj program je pokrenuo Centar za istraživanja religije (CIRel) Beogradske otvorene škole (BOŠ), u saradnji sa Međunarodnom školom za obrazovanje o holokaustu Jad Vašem i Odborom za Jasenovac Srpske pravoslavne crkve.\nOvaj obrazovni program se organizuje sa ciljem podizanja svesti o značaju sećanja na holokaust na prostorima Zapadnog Balkana ukazivanjem na kulturni i istorijski značaj ove teme. Naglasak je na edukativnom značaju prenošenja relevantnih znanja na buduće generacije, kako bi posledice poput ksenofobije, etničkog čišćenja, rasizma, antisemitizma i drugih oblika nasilja i netolerancije bude na vreme sankcionisane.\nProgram je trajao do 15. marta i obuhvatio je predavanja, radionice i obilazak memorijalnih centara i drugih lokacija vezanih za ovu temu u Beogradu, kao i susret sa nekim od preživelih logoraša. U ovom obrazovnom programu je učestvovalo četrdeset diplomiranih ili studenata završnih godina humanističkih, odnosno društvenih nauka i fakulteta umetnosti Univerziteta u Beogradu. Radi obezbeđivanja relevantnosti i aktuelnosti znanja koje će polaznici i polaznice tokom škole steći, oformljen je tim eminentnih predavača iz Srbije i Međunarodne škole za obrazovanje o holokaustu Jad Vašem.\nNa svečanom otvaranju prisustvovali su predstavnici javnih vlasti, ambasada, Srpske pravoslavne crkve, Evangeličke crkve, Saveza jevrejskih opština, kao i predstavnici nemačkih političkih fondacija i izaslanici OEBS-a, UN-a i Saveta Evrope.\nOtvaranje Programa je započeto govorom Vesne Đukić, direktorke BOŠ-a, a govorili su i Episkop Lipljanski Jovan Ćulibrk, koordinator Odbora za Jasenovac SPC i Ejal Naor, zamenik ambasadora Izraela u Republici Srbiji.\nGaleriju slika sa programa možete pogledati ovde.


Vlast i opozicija: Kompromisom do ustavnih promjena\nSjednica Ustavnog odbora, 15. januar 2013.\nPoslanici u Skupštini Crne Gore su počeli novu rundu pregovora o promeni Ustava u dijelu koji se odnosi na pravosuđe, a po zahtjevu Evropske unije koja insistira na većoj nezavisnosti i odgovornosti tužilaštva i sudstva. Osim što je saopštena želja vlasti i opozicije da konsenzusom dođu do zajedničkih rješenja, nema garancija da će taj posao biti obavljen efikasno kao što to traži EU.\nNa prvoj sjednici Ustavnog odbora koji treba da definiše ustavne promjene u oblasti pravosuđa koje bi bile u skladu sa evropskim standardima, predstavnici vlasti i opozicije su konstatovali da je potrebno pronaći kompomis među političkim partijama i da se rad na izmjenama Ustava ne politizuje posebno zbog toga što slijede predsjednički izbori.\nPredsjednik Ustavnog odbora Ranko Krivokapić je predložio da odbor radi, između ostalog, bez prisustva medija jer predstavnici političkih partija imaju zajednički cilj.\n"Ovaj proces nije proces do samog kraja gdje treba da iskažemo svoju političku preferenciju nego je proces gdje treba da pokušamo da pronađemo dogovor bez gubitnika i pobjednika do konačnog političkog izjašnjavanja svakoga od vas u tom političkom procesu i ne sumnjam da nam je to zajednički cilj, da imamo sudstvo, tužilaštvo i ostale elemente za vladavinu prava. Da im se omogući da budu nezavisni i autonomni, a tu je i još jedna riječ – odgovornost. Tako da je ključni zahtjev nezavisnost i odgovornost. Kao sintagma, a ne kao dva pojma koji mogu da funkcionišu jedan bez drugog", kazao je Krivokapić.\nPodsjećajući da je prethodni saziv dugo radio na izmjenama Ustava i da nije bilo rezultata, predstavnik opozicionog Demokratskog fronta Nebojša Medojević je ukazao da je potrebno pronaći kompromis tako što će se uvažiti zahtjevi opozicionih stranaka.\n"Da li postoji ta minimalna politička volja da se obnovi to izgubljeno povjerenje između vlasti i opozicije i da se ovom važnom političkom činu pristupi na odgovoran način. Dakle, bez obzira što mi ovdje imamo preporuke Venecijanske komisije koje su proistekle iz zahtjeva Evropske komisije u više izvještaja zaključila da naše pravosuđe nije nezavisno, nije profesionalno i da tužilaštvo nije autonomno i nije samostalno. Želim takođe da vas podsjetim da ste upravo vi tada bili garant da će naše pravosuđe primjenom ovog modela kojeg sada mijenjamo biti profesionalno, nezavisno i efikasno", istakao je Medojević.\nU prethodnom parlamentarnom sazivu vlast je definisala amandmane na Ustav u oblasti pravosuđa, međutim oni su bili neprihvatljivi za opoziciju, a kako je rečeno na sjednici neprihvatljivi su i danas, pa opozicija predlaže da se radi sve ispočetka. Sa tim se nije složio poslanik demokratske partije socijalista Miodrag Vuković.\n"Ako neko misli da mi ovo do sada urađeno možemo da adaktiramo, bacimo u korpu kao nedovoljno dobar materijal, kao nedovoljno dobar okvir za naš rad onda neće tu biti političke saglasnosti. Možemo se dogovoriti da obustavimo postupak i sačekamo onda da neko, ili Vlada ili predsjednik države daju novi prijedlog za promjenu Ustava", izjavio je Vuković.\nBez striktnih rokova\nČlanovi Ustavnog odbora će između ostalog razmatrati preporuke Venecijanske komisije u kojima je predloženo da se Vrhovni državni tužilac i sudije Ustavnog biraju dvotrećinskom većinom u Skupštini Crne Gore, te da predsjednika Vrhovnog suda bira Sudski savjet dvotrećinskom većinom. Ove promjene bi trebalo da omoguće veći stepen nezavisnosti pravosuđa. Nezavisnost pravosuđa je uslov Evropske unije za otvaranje poglavlja 23 i 24 pregovora o članstvu Crne Gore u Uniji.\nEvropski zvaničnici i šef delegacije EU u Crnoj Gori Mitja Drobnič su nedavno upozorili da nesprovođenje ustavnih reformi može zakočiti proces pregovora Crne Gore sa Unijom.\nEvropska unija već godinu i po insistira na promjeni Ustava, koja se ne sprovodi jer političke partije imaju različite stavove u kojoj mjeri treba revidirati ustavne odredbe u odnosu na pravosuđe. Za usvajanje ustavnih promjena je potrebna dvotrećinska većina. Dio opozicije je do sada insistirao da se u uz promjene u oblasti pravosuđa, Ustav izmijeni i u dijelu identitetskih pitanja, odnosno izmijene državni simboli Crne Gore, što je za vlast bilo neprihvatljivo.\nTokom sjednice je postavljeno pitanje da li postoje rokovi u kojima treba da budu usvojene ustavne promjene.\nPredsjednik odbora Ranko Krivokapić je saopštio da nema striktnih rokova, ali da se mora ispuniti cilj te da se ne smije desiti da rad na ustavnim promjenama ne smije biti dio izbornog i političkog procesa.\n"Ne bih se zakucavao tim rokovima, ovo je proces koji sam u sebi ima mnogo kompleksnosti i pravnih i političkih pa čak i ličnih, moram priznati. Zato i kažem da nemamo limite za taj rok. Moja želja je kao predsjedavajućeg da ovo tijelo sačuvamo bilo kakve politizacije, prije svega izbornog procesa i ostalih politizacija koje nam ne bi išle u korist. Da izgradimo povjerenje koje je vrlo važno u ovom procesu", naglasio je on.\nCG: Ustavne promjene ili stopiranje pregovora sa EU\nTrebaju li Crnoj Gori ustavne promjene\nCG: Ustavne promjene i nezavisnost pravosuđa


RTCG - Radio Televizija Crne Gore - Nacionalni javni servis :: Društvo :: Najviše korupcije u zdravstvu, politici, sudstvu\n26. 02. 2021. 15:21 >> 15:25 4\nNajviše korupcije u zdravstvu, politici, sudstvu\nPrema istraživanju Centra za građansko obrazovanje većina građana smatra da najviše korupcije ima u zdravstvu, potom politici i sudstvu, dok je najmanje ima u privatnom sektoru, obrazovanju i nevladinim organizacijama. Polovina ispitanika ocijenila je i da je nova vlast nastavila staru praksu partijskog zapošljavanja, dok nešto manje od trećine ipak vjeruje da je ta praksa obustavljena.\nTamara Milaš, koordinatorka programa Ljudska prava u CGO-u, predstavljajući dio nalaza iz oblasti pravosuđa, ukazala je da „većina građana u Crnoj Gori smatra da pravosudni sistem ne garantuje jednakost, a što se preslikava i na ocjene sudstva i tužilaštva koje su na skali od 1 do 5 svega 2.5 za sudstvo, odnosno 2.4 za tužilaštvo, kao i na većinsko uvjerenje da sudovi i tužilaštva nijesu nezavisni i nepristrasni“.\nOna je napomenula i da nešto više od polovine ispitanika nije nikada imalo iskustvo sa sudstvom, tužilaštvom, izvršiteljima, notarima ili advokatima, a oni koji su to iskustvo imali uglavnom nijesu zadovoljni efikasnošću i profesionalizmom tog sistema.\n„Kada je u pitanju poštovanje sudskih odluka, većina građana (60%) smatra da se sudske odluke poštuju, izuzev u slučajevima kada se te odluke odnose na određene institucije i moćne pojedince. Takođe, 15% smatra da se sudske odluke poštuju samo od strane građana, 9% da se poštuju uvijek, dok 12% građana ocjenjuje da se sudske odluke uopšte ne poštuju“, kazala je Milaš.\nMaja Marinović, saradnica na programima u CGO-u, kroz osvrt na dio o borbi protiv korupcije, navela je da “polovina građana smatra da se korupcija još uvijek u potpunosti ili uglavnom toleriše u Crnoj Gori“, a da se „kao najkoruptivniji sektori izdvajaju zdravstvo, politika, sudstvo, državne institucije, dok se kao najmanji koruptivni percipiraju privatni sektor, obrazovanje i nevladine organizacije“.\nOna je ukazala i da „građani Crne Gore u antikoruptivnim praksama imaju najviše povjerenja u nevladine organizacije, a slijedi policija i tek na trećem mjestu Agencija za sprječavanje korupcije (ASK). Zabrinajvajuće je i da petina građana nema povjerenja ni u jednu antikoruptivnu instituciju“. Pojasnila je da “skoro dvije trećine građana smatra da ASK ne odlučuje nepristrasno u slučajevima svih javnih funkcionera, a na to se nadovezuje i podatak da u tačnost izvještaja o imovini i prihodima javnih funkcionera, koji se podnosi ASK-u, ne vjeruje 86% građana”.\nMiloš Vukanović, savjetnik u CGO-u, predstavio je nalaze istraživanja u oblasti ljudskih prava. „U pogledu poštovanja ljudskih prava, čak 45% građana smatra da se ona ne poštuju, a tek četvrtina dijeli suprotno uvjerenje. Diskriminacija je i dalje široko rasprostranjena i takav stav dijeli 85% ispitanika“, kazao je Vukanović.\nNalazi upućuju da je javnost izrazito podijeljena po pitanju zaštite prava manjina, pa polovina građana (48%) smatra da su prava nacionalnih manjina, LGBT osoba, osoba sa invaliditetom, Roma i drugih manjina zaštićena, dok gotovo jednak broj građana (46%) smatra suprotno. „Uslovi za slobodne i fer izbore u Crnoj Gori ne postoje po ocjeni većine građana Crne Gore. Tog je stava 54% građana, dok značajno manje (39%) misli suprotno“, naveo je on.\n„Građani su stava da se pravo na slobodu mišljenja nedovoljno poštuje u Crnoj Gori (45%), dok svega četvrtina smatra da se pravo na slobodu mišljenja poštuje. No, slobodu vjeroispovijesti, čini se, po nalazima istraživanja, uživa veći dio građana. Tako polovina građana smatra da se pravo na slobodu vjeroispovijesti poštuje, a tek četvrtina suprotno,“ kazao je Vukanović.\nKada je u pitanju civilno društvo, dominantno je mišljenje da u Crnoj Gori postoje uslovi za razvoj NVO, a aktivnosti NVO se najčešće vezuju za borbu protiv korupcije, zatim slijede oblasti ženskih prava, javnih politika, ranjivih kategorija, ekologije, pa mladih i obrazovanja.\nU ocjeni medija, više od polovine građana je stava da mediji nijesu profesionalni i nezavisni.\n„Javnost u Crnoj Gori medije doživljava kao instrumente političkih partija i smatraju da rade za njihove interese. Ovakvo mišljenje zastupa 57% ispitanika, dok 20% smatra da se najviše vode interesima vlasnika, a tek 7% smatra da su mediji u Crnoj Gori prvenstveno u službi samih građana. Glavne zamjerke na rad medija se odnose na pristrasnost (47%), dok slijede površnost (16%), loš kvalitet rada (13%), senzacionalizam (6%)“, kazala je Maja Marinović.\nIstraživanje je obuhvatilo i niz pitanja iz oblasti pravde i bezbjednosti gdje se kao glavne prijetnje za stabilnost Crne Gore prepoznaju ekonomska nestabilnost, međunacionalni i međuvjerski sukobi, organizovani kriminal, pandemija korona virusa i korupcija, a zatim slabe državne institucije i aspiracije drugih država.\n“Povjerenje u bezbjednosni sektor je umjereno. Dvije petine građana smatra da policija radi profesionalno i odgovorno, dok je polovina suprotnog mišljenja. Podijeljeno je mišljenje i o Agenciji za nacionalnu bezbjednost, uz napomenu da se tu izjašnjava manji broj građana. Tako, dok dvije petine građana smatra da ANB radi profesionalno i odgovorno, a nešto manje od polovine to negira, skoro petina građana ostaje neizjašnjena. Ocjenjujući profesionalne kapacitete policije i ANB u borbi protiv organizovanog kriminala, 49% ispitianika ima pozitivno mišljenje, a 42% negativno“, konstatovala je Tamara Milaš.\nMiloš Vukanović je predstavio i dio nalaza oko očekivanja građana i stanja u društvu, kao i stavova prema i spoljnoj politici.\n„Građani smatraju da bi prioriteti nove Vlade morali biti smanjivanje nezapošljenosti, unaprijeđenje životnog standarda i borba protiv korupcije i kriminala. Dodatno, većina građana smatra da praksa partijskog zapošljavanja nije prestala dolaskom nove vlasti“, podvukao je on.\n“Ukoliko bi ove nedjelje bio održan referendum, 66% građana bi podržalo ulazak Crne Gore u EU, 11% bi glasalo protiv, a 17% ne bi izašlo na glasanje. Podršku integracijama u većoj mjeri pokazuju visoko obrazovani građani, građani crnogorske i posebno građani bošnjačke nacionalnosti. S druge strane, veći udio evroskeptika nalazi se među građanima srpske nacionalnosti. I dalje kao najvažnijeg spoljnopolitičkog partnera građani Crne Gore vidi EU, a slijedi Srbija, pa SAD i Rusija” zaključuje Vukanović.\nStručni i terenski dio istraživanja je uradila agencija Ipsos Strategic Marketing od 19. do 22. februara 2021.godine na 718 punoljetnih ispitanika, uz poststratifikaciju koja je uključila indikatore pola, godina, nacionalnosti, regiona, prihoda i obrazovanja.\n"Uzdržati se od podizanja tenzija"\nInstitut Premijerskog sata se aktivnije koristi\n01. 04. 2021. 1\nPravo na istinu osnov za prevenciju radikalizacije budućnosti\nMinistarstvo da se izjasni o eksternoj provjeri znanja


Sremskomitrovački portal Humanitarni koncert učenika Srednje muzičke škole - Sremskomitrovački portal\nHumanitarni koncert učenika Srednje muzičke škole\nhumanost, koncert, učenici\nKako se najavljuje iz Srednje muzičke škole „Petar Krančević“, učenici trećeg razreda ove škole uveliko pripremaju humanitarni novogodišnji koncert koji će se održati 13. decembra u sali pozorišta „Dobrica Milutinović“, sa početkom u 19. 30 časova.\nOni su predhodnih godina već priredili dva zapažena koncerta, na kraju prvog, kao i na kraju drugog razreda, a ovog puta su odlučili da, pored sjajne publike, obraduju i sremskomitrovačke mališane.\nPo rečima profesorke Jovanke Ivanić, učenici su se organizovali i osmislili humanu akciju kojom će pokušati da prikupe dovoljno slatkiša i igračaka kako bi od njih napravili paketiće i obradovali mališane iz našeg grada koji nisu u mogućosti i prilici da se raduju Deda Mrazu i novogodišnjim poklonima.\nUčenici trećeg razreda pripremaju izvođačke tačke različitog sadržaja i karatera, koje će publika imati priliku da čuje na koncertu. Pozvaju se građani da na koncert ponesu slatkiš, slaniš i/ili igračku (a može i novac za igračku ili slatkiš) i tako daju doprinos ovoj humanoj akciji mladih umetnika.\nU holu pozorišta će se nalaziti kutije za prikupljanje donacije.


Spisak novih laboratorija u kojima se obavlja PCR TESTIRANJE | PRIJEPOLJE INFO\nNaslovna INFO Spisak novih laboratorija u kojima se obavlja PCR TESTIRANJE\nSpisak novih laboratorija u kojima se obavlja PCR TESTIRANJE\nŠto se ostatka Srbije tiče, uz dokaz o uplati, testiranje na lični zahtev može se obaviti u institutima i zavodima za javno zdravlje, u zavisnosti od grada ili opštine u kojima građani podnose zahtev.Za građane Prijepolja određen je zavod iz Užica.\nU slučaju da po povratku sa puta osete bilo kakve simptome, od krucijalnog je značaja da se odmah jave u najbližu Covid ambulantu. Važno je takođe da budu svakodnevno upoznati sa epidemiološkom situacijom kako u zemlji u kojoj se nalaze, tako i u Srbiji.\n“Sigurni smo da ćemo zajedno sa svim našim građanima, uz njihovu disciplinu i odgovornost, iz bitke sa korona virusom izaći kao pobednici”, zaključuje se u saopštenju.\nPrethodni tekstCrnogorci najavili moguće ukidanje obaveznog testiranja za naše turiste, ali uz jedan USLOV\nSledeći tekstVelika akcija policije, 24 biznismena iza rešetaka, ojadili Srbiju za milione!


Aerodrom parking - sve prednosti park n fly usluge | TT Group | TT Group\nKada pođete na put jedna od stvari o kojoj morate da brinete jeste i ta šta ćete sa svojim automobilom dok ste vi na putu. Ova briga posebno mori sve one vozače koji se odluče da prilikom polaska na put do aerodroma dođu sopstvenim automobilom.\nIako aerodromi imaju mogućnost parkiranja i čuvanja vozila dok su vlasnici na putu, ovakve usluge su često poprilično skupe i iziskuju izuzetno velike troškove, u zavisnosti od toga koliko dugo automobil ostane na aerodromskom parkingu.\nČinjenica je da postoje brojne alternative, poput dolaska na aerodrom gradskim prevozom ili vožnje taksijem do aerodroma, ali to vrlo često mogu biti nepouzdane opcije, a činjenica je da nigde ne može biti udobnije i lagodnije nego u sopstvenom automobilu.\nIpak postoji nada za sve one koji ne žele da ostave za parking na aerodromu pravo malo bogatstvo, a sve zahvaljujući pogodnosti park n fly usluge pomoću koje putnici mogu uštedeti novac i vreme. Brojne su prednosti ove usluge, koja osim uštede, može korisnicima da ponudi i druge pogodnosti koje olakšavaju proces putovanja sa aerodroma.\nPogodnosti koje dobijate prilikom ostavljanja automobila na parkingu\nPark n fly usluga nudi mogućnost brzog i lakog korišćenja, a dostupna je 24 sata dnevno, 7 dana u nedelji. Ceo proces je osmišljen tako da bude što jednostavniji, kako za pružaoce, tako i za korisnike ovih usluga. Kada je u pitanju parking na aerodromu u Beogradu korišćenje park n fly usluge je omogućeno na parkingu koji se nalazi na svega nekoliko kilometara od zvaničnog aerodroma Nikola Tesla.\nJednom kada izađete iz svog automobila i ostavite ga na javnom uslužnom parkingu koji nudi park n fly uslugu, imate na raspolaganju obezbeđen prevoz koji vas vodi direktno do vašeg terminala na aerodromu sa kojeg putujete.\nDok ste van kuće, možete se u potpunosti opustiti znajući da je vaš automobil bezbedan – natkriveni parking štiti od uticaja vremenskih prilika, a postoji obezbeđenje koje se brine za sigurnost samih vozila.\nKada se vratite sa svog putovanja, organizovani prevoz vas pokupi na aerodromu i odveze pravo do vašeg automobila. Čak ćete dobiti pomoć sa svojim prtljagom ukoliko vam to zatreba.\nCena park n fly usluga\nOno što park n fly usluge posebno izdvaja od zvaničnog parkinga na aerodromu jeste činjenica da je ovakav vid parkiranja znatno jeftiniji. Činjenica je ta da vas takva usluga na zvaničnom aerodromu može koštati prilično, a nekada se ti troškovi mogu uporediti sa cenama samih avionskih usluga, pod uslovom da Vam je potrebno da se auto zadrži duži vremenski period na parkingu.\nTarifiranje na javnim parkinzima koji nude park n fly uslugu je veoma pogodno za prosečan budžet, a uz sve pogodnosti koje se dobijaju korišćenjem ovakvog parkinga i više je nego isplativo poveriti svoj automobil osoblju koje će se na adekvatan način brinuti o njemu.\nLokacija na kojoj se nalaze parkinzi sa park n fly uslugom\nOno što je posebna pogodnost javnih parking servisa, koji se bave park n fly uslugom jeste njihova udaljenost od aerodroma, tačnije sama blizina aerodroma sa kojeg ljudi putuju. Konkretno u Beogradu, ovakav parking se nalazi na svega jedan minut vožnje od Aerodroma Nikola Tesla, što je izuzetno važno, posebno kada se uzme u obzir činjenica koliko vremena mogu da oduzmu sve procedure na samom aerodromu.\nS obzirom na to da ljudi koji se odluče za korišćenje park n fly usluge ne moraju uopšte da brinu o svom automobilu već osoblje parkinga preuzima na sebe celokupni proces, oni u pojedinim situacijama brže stignu do check in-a, nego oni koji se odluče da auto ostave na zvaničnom parkingu aerodroma.\nPrivilegije koje se stiču korišćenjem park n fly usluga\nKao što smo već napomenuli, pored organizovanog prevoza od i do aerodroma osoblje parking servisa može, ukoliko je to potrebno, da pomogne putnicima i sa nošenjem i smeštanjem prtljaga.\nOsim toga, postoji i program nagrađivanja tako da putnici mogu zaraditi određene bodove svaki put kada parkiraju vozilo na jednom ovakvom parkingu, omogućujući vam tako da uštedite još više i pristupite posebnim ponudama rezervisanim za česte putnike.\nJoš jedna velika prednost jeste mogućnost da autoperionica sa kojom parking servis sarađuje besplatno opere vozilo, dok je vlasnik na putovanju. Ko ne bi želeo da se vrati u svež, čist auto nakon dugog putovanja i leta avionom?\nNaravno, bitno je da se detaljno raspitate kod osoblja parkinga kada ostavljate svoj automobil o svim dodatnim informacijama i uslugama koje se nude.\nOmogućena maksimalna bezbednost za sva vozila\nS obzirom na to da je, za sve one koji automobil ostave na parkingu dok putuju van zemlje, pored cene, važno i da njihov auto bude maksimalno bezbedan i zaštićen, više nego što je to slučaj na zvaničnom parkingu aerodroma ili u javnim garažama.\nIz tog razloga javni parkinzi koji podržavaju park n fly sistem imaju ograđen celokupan prostor, kako bi sigurnost bila na najvišem mogućem nivou, i kako bi se automobili zaštitili od neželjenih pogleda.\nZarad još veće bezbednosti vozila, za čuvanje ovakvih parkinga angažovana su profesionalna lica. Pored toga bitna je i dobra osvetljenost, kao i pokrivenost video nadzorom 24 sata dnevno.\nTo znači da svi korisnici ovih usluga imaju mogućnost da preko svojih uređaja, kao što su telefoni, tableti ili računari, nadgledaju svoje vozilo u realnom vremenu, putem live stream-a na web sajtu i tako se uvere u njegovu bezbednost.\nFleksibilnost prilikom organizovanja putovanja\nNa samim putovanjima, ali i prilikom organizacije putovanja može se javiti mnoštvo nepoznanica. S obzirom na to da se planovi menjaju, potreban vam je sistem koji može da se prilagodi svim vašim potrebama.\nPark n fly organizacije ne samo da omogućavaju putnicima da izvršavaju i menjaju rezervacije online, već pojedini nude i mobilne aplikacije sa potpunom uslugom kako biste mogli da upravljate rezervacijom bilo gde da se nalazite. Promena planova putovanja na taj način ne bi trebala da bude problem putnicima.\nDakle, sledeći put kada bude trebalo da poletite sa aerodroma, vodite računa da ne preplatite za skučen i nebezbedan parking na aerodromu. Raspitajte se o svim raspoloživim opcijama, a s obzirom na to da Beograd ima parking sa park n fly sistemom, putovanje sa aerodroma Nikola Tesla postaje znatno lakše.\nPutujete odavde: TT Group > Video blog > > Saveti > Aerodrom parking – sve prednosti park n fly usluge


Dveri u Briselu o Kosovu i Metohiji GracanicaOnline.Info\nСлободан Самарџић и чланови Двери у Бриселу\nEU treba da bude privržena poštovanju međunarodnog prava. U tom smislu ne treba da predlaže ili usvaja dokumenta koja krše međunarodno pravo i Ustav drugih država.\nBriselski pregovori o Kosovu nisu uspeli. Beograd i Priština treba da nastave pregovore o rešavanju ovog pitanja u UN u skladu sa Rezolucijom 1244.\nEU treba da pruži podršku Beogradu i Prištini za povratak izbeglih lica sa Kosova i Metohije. Srbija treba da predloži EU strategiju povratka izbeglih lica na Kosovo.\nTags: Brisel Dveri Kosovo i Metohija\nPrevious Banjaluka: Kozarev i Cvijanovićeva o mogućnostima za pomoć Kosovskim Srbima\nNext Koha: Ostavke gradonačelnika sa severa neopozive, mogući izbori?


Uspešno realizovan projekat „Život te čeka, budi bezbedan u saobraćaju!“ - Grad Pančevo\nPočetna/Uspešno realizovan projekat „Život te čeka, budi bezbedan u saobraćaju!“\nTokom novembra i decembra meseca prethodne godine, za učenike završnih razreda svih srednjih škola sa teritorije grada Pančeva organizovana su predavavanja uz edukativne simulacije, u cilju povećanja bezbednosti mladih učesnika u saobraćaju.\nProjekat pod nazivom „Život te čeka, budi bezbedan u saobraćaju!“ realizovan je pod pokroviteljstvom Komiteta za bezbednost saobraćaja grada Pančeva, preko Odeljenja za saobraćaj Gradske uprave grada Pančeva i udruženja „Centar za bezbednost saobraćaja“. Mladi su imali jedinstvenu priliku da se upoznaju sa svim realnim opasnostima koje im svakodnevno prete u saobraćaju i načinima kako da se zaštite. Ukazano im je na opasnosti koje mogu nastati usled vožnje pod dejstvom alkohola, umora i narkotika, kao i usled nepoštovanja ograničenja brzine. Istaknut je i značaj korišćenja sigurnosnog pojasa, kaciga za motocikliste, mopediste i bicikliste, kao i negativan uticaj upotrebe mobilnog telefona u toku vožnje. Učenici su mogli da isprobaju naočare za simulaciju alkoholisanosti, uticaja umora i narkotika, kao i da se oprobaju u odgovarajućim vežbama i simulacijama koje prikazuju negativan uticaj alkohola, narkotika i upotrebe mobilnog telefona u toku vožnje.


Kabil: Nijedno negativno revizorsko mišljenje u institucijama BiH\nPolitika 05.12.2013 12:16\nPredsjedavajući Komisije za finansije i budžet Predstavničkog doma parlamenta BiH Emir Kabil, u okviru rasprave o izvještajima o reviziji institucija BiH za prošlu godinu, rekao je da Kancelarija za reviziju nije dala nijedno negativno mišljenje.\nSM: Prijedlog zakona o kompaniji za prenos struje Politika 05.12.2013 11:51\nSavjet ministara BiH utvrdio je danas Prijedlog zakona o izmjenama Zakona o osnivanju Kompanije za prenos električne energije u BiH, uz zaključke.\nDržavne tajne pod ključ!\nPolitika 05.12.2013 09:08\nNakon što nosioci pravosudnih funkcija u BiH ostanu bez mogućnosti pristupa tajnim podacima, slična sudbina uskoro bi mogla zadesiti i poslanike i delegate u parlamentu BiH.\nNiman: Nema zvaničnog zahtjeva da se Srbija distancira od RS\nPolitika 05.12.2013 08:57\nU ovom trenutku ne postoji zvaničan zahtjev njemačke vlade Srbiji, u vezi sa odnosom prema Republici Srpskoj i njenom predsjedniku Miloradu Dodiku, izjavio je poslanik Socijaldemokratske partije u njemačkom Bundestagu, Ditmar Niman.\nOpozicija traži dopunu Prijedloga budžeta RS\nPolitika 05.12.2013 08:35\nOpozicija u Parlamentu Srpske zatražila je od Ministarstva finansija dopunu materijala o Prijedlogu budžeta Srpske za narednu godinu.\nZajednička sjednica vlada Srbije i Srpske 16. decembra u Banjaluci\nPolitika 04.12.2013 12:13\nPremijer Srbije Ivica Dačić rekao je da će zajednička sjednica vlada Srbije i Republike Srpske biti održana 16. decembra u Banjaluci, dok će zajednička sjednica Vlade Srbije i Savjeta ministara BiH, najvjerovatnije, biti održana poslije Nove godine.\nDodik: Nikada protiv zvanične politike Beograda\nPolitika 04.12.2013 09:38\nPredsjednik Republike Srpske, Milorad Dodik, izjavio je da je Srbija za Srpsku garant opstanka i budućnosti, te da Srpska nikada neće ići protiv zvanične politike Beograda.\nPolitika 04.12.2013 08:05\nUpravni odbor Savjeta za provođenje mira u BiH na nivou političkih direktora danas u Sarajevu započinje dvodnevno zasjedanje tokom kojeg će razgovarati o nepostizanju napretka u rješavanju prioriteta iz programa "pet plus dva", saopšteno je iz OHR-a.\nNS RS o strategiji upravljanja vodama\nPolitika 04.12.2013 07:51\nSjednica Narodne skupštine Republike Srpske biće nastavljena danas, razmatranjem Nacrta strategije integralnog upravljanja vodama Republike Srpske od 2014. do 2024. godine.\nNS RS o Prijedlogu strategije borbe protiv korupcije\nPolitika 03.12.2013 08:37\nRaspravom o Prijedlogu strategije borbe protiv korupcije do 2017. godine, u Banjaluci će danas biti nastavljena sjednica Narodne Skupštine Republike Srpske.\n1 2 3 4 5 6 » Prijava korisnika


Uskoro novi izgled Pozorišnog trga | INFO 24\nSa ciljem da se poboljša funkcionalnost, estetika i atraktivnost najužeg centra grada, kao dela urbanistički i kulturno zaštićenog starog gradskog jezgra, Grad Novi Sad će tokom ove godine pristupiti uređenju javnih površina na ovom lokalitetu. Zbog veličine i kompleksnosti samog prostora, projektovanje i realizacija podeljeni su po zonama, a trenutno se privodi kraju izrada tehničke dokumentacije za I fazu uređenja dela gradskog jezgra.\nKao uspomena na nekadašnju Malu jevrejsku ulicu, koja je postojala do 70-ih godina prošlog veka, u nivou partera planira se postavljanje metalne „memorijalne trake“, širine 40 cm i ukupne dužine oko 160m, koja se ka Bulevaru Mihajla Pupina uzdiže u vidu informativnog stuba. Podaci na memorijalnoj traci zamišljeni su kao „protok vremena“ grada Novog Sada, od prve naseobine do današnjih dana. Uz memorijalnu traku biće postavljeno podno osvetljenje koje će formirati svetlosnu liniju i dati posebnu atmosferu obnovljenom Pozorišnom trgu.\nDoček Nove godine u Božićnom seocetu kod Hrama


Tag / Marlon Brando / Vesti online\nVIDEO: Scena silovanja iz ovog kultnog filma je stvarna!\nBernardo Bertoluči priznao je da je brutalna scena silovanja u filmu "Poslednji tango u Parizu" snimljena bez prethodne konultacije sa Marijom Šnajder.\nI Majkl Džekson bi se iznervirao da zna ko ga glumi\nI Majkl Džekson bi se pobunio: Kad vidite ko će glumiti "kralja popa", ništa vam neće biti jasno\nMarlon Brando je otac sina Majkla Džeksona?!\nHolivud je potresla još jedna afera koja je privukla veliku pažnju tabloida iz celog sveta! Naime, konačno je otkriveno ko je zapravo otac Prinsa Džeksona, najstarijeg sina kralja popa Majkla...\nAl Paćino nije želeo da glumi u “Kumu“\nDžeki Kenedi: Branda zaskakala na sofi, Holden je naučio felaciju\nDžeki Kenedi, idol smernih, pobožnih i konzervativnih američkih domaćica, u javnosti je imala imidž elegantne, šarmantne, ljupke i pristojne žene. Ali, ispod te površine skrivala se...\nTop 5 najboljih filmskih uloga\nKada su filmovi u pitanju ukusi su različiti, a koliko je filmskih sladokusaca, toliko je i “najboljih filmskih ostvarenja” koja zaslužuju svoje mesto na tronu. Najboljih filmskih rola je mnogo...\ntportal 6 komentara\nNovak Đoković kao Marlon Brando\nTreći reket sveta Novak Đoković je u opuštenoj atmosferi dao intervijuu za francuski "Kanal +", a u jednom trenutku je izdeklamovao monolog Marlona Branda iz kultnog filma Kum.


Predsednica Osmani održala govor na Globalnom samitu žena u Lisabonu - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani održala govor na Globalnom samitu žena u Lisabonu\nPredsednica Republike Kosovo Vjosa Osmani je prvog dana posete Portugaliji, u njenom obraćanju na Globalnom samitu žena istakla da je pandemija povećala nejednakost sa kojima se žele suočavaju svakoga dana na poslu i kod kuće.\nAli, prema njemom mišljenju, žene se nisu zaustavile. „Izuzetno je to o čemu svedočimo danas. Tendencija žena i devojaka koje ne prihvataju NE kao odgovor raste; žene i devojke se ne predaju. Umesto toga, vidimo sve više žena i devojaka koje se snažno bore, koje se dižu za ono što je pravično, koje se zalažu jedna za drugu i što je najbitnije – one govore“, istakla je predsednica Osmani na Samitu koji ove godine tretira ulogu žena u transformaciji privrede.\nU tom kontekstu predsednica Osmani je pomenula angažovanje žena iz Kruše, koje su nezavisno od patnji sa kojima su se suočile uspele da trijumfuju.\n„Želim da podelim sa vama jedan trenutak, jednu domaću priču o izdržljivosti i trijumfu žena iz sela Kruša. Fahrije Hoti, čiji je muž među 1600 još uvek nasilno nestalih lica nakon rata, uspela je da ovo selo, razoreno ratom, pretvori u priču o ekonomskom jačanju. Ona je izazvala rodne stereotipe i pokazala je izuzetnu smelost, upornost i izdržljivost. Ne samo da je uspela da bol pretvori u neumoran rad, već ona danas stoji iza više od 100 radnih mesta koje je stvorila za žene iz Kruše“, istakla je predsednica Osmani. Prema njenom mišljenju istorija žena iz Kruše je najbolji primer transformacione snage žena koje se ujedinjuju i zalažu jedna za drugu.\n„Njen život i borba maestralno su prikazani u filmu „Košnica“ (Zgjoi), koji je zvanični kandidat Kosova za nagradu Oskar i trostruki dobitnik nagrada Sundance Festivala. Pozivam vas sve da ga pogledate“, istakla je predsednica Osmani pred ženama učesnicama iz čitavog sveta na ovom Samitu.\nU ovom obraćanju predsednica Osmani je takođe stavila akcenat na jačanje žena u procesima donošenja odluka.\n„Na samom kraju, sada je jasno da kada žene učestvuju u krugovima visokog političkog i državnog nivoa, one doprinose uravnoteženijim i osetljivijim rodnim politikama, politikama koje su obazrivije prema životnoj sredini i koje su naprednije. Samo preko takvog pristupa građenja politika, imaćemo mogućnost da ispunimo naše obećanje o izgradnji društava koja su usredsređena na potrebe ljudi i ekonomske sisteme koji se prilagođavaju potrebama budućnosti“, istakla je predsednica Osmani.\nU okviru ovog Samita predsednica Osmani sastala se sa predstavnicama različitih država učesnica.


Institut za moderno obrazovanje organizacioni je deo vodeće multinacionalne kompanije LINK group, koja se više od 20 godina uspešno bavi profesionalnom edukacijom i sertifikacijom u oblasti informacionih tehnologija i savremenog poslovanja.\nVerujemo da je kvalitetno obrazovanje ključ napretka i uspeha. Kao kompanija koja se bavi edukacijom u različitim sferama, LINK group je prisutna u Srbiji, Hrvatskoj, Bosni i Hercegovini, Rumuniji, Ukrajini, Moldaviji i Sjedinjenim Američkim Državama, a putem jedinstvenog e-Learning sistema za učenje na daljinu okuplja polaznike iz preko 120 zemalja sveta.\nU okviru LINK group obrazovnog sistema u Srbiji, postoji trinaest obrazovnih institucija:\nPotvrda ugleda, profesionalnosti i kvaliteta LINK groupa najviše se ogleda u dugogodišnjoj saradnji i partnerstvu sa brojnim najuglednijim međunarodnim organizacijama i institucijama, kao što su: Microsoft, Cambridge University, Adobe, ECDL, Pearson Vue, IQN, Privredna komora Srbije i mnoge druge. Cilj ulaska u mrežu institucija i organizacija je, pre svega, podizanje kvaliteta rada i pružanje sertifikata svetskog kredibiliteta polaznicima.\nNaši studenti u svojoj biografiji poseduju Cambridge, Google, Adobe i Microsoft sertifikate, koji ih izdvajaju u pogledu znanja, kompetencija i prestiža, i daju im jedinstvenu prednost. Svoje obrazovanje su stekli u najsavremenije opremljenim multimedijalnim učionicama ili putem napredne DL platfome, koja je odgovor na svetski trend da je proces učenja nezavisan od fizičkog prostora.\nPosvećeni smo konceptu permanentnog obrazovanja, koji počiva na ideji da je učenje doživotan, bilo formalan, bilo neformalan proces. Pomažemo ljudima da postanu uspešniji. To je naša misija.


Đurić u Insajder debati: Svi podaci u istrazi ubistva Ivanovića vode na albansku stranu | Insajder\nDirektor Kancelarije za KiM Marko Đurić je izjavio u Insajder debati da podaci u okviru istrage srpskih institucija o ubistvu Olivera Ivanovića „nedvosmisleno vode na albansku stranu“. Oliver Ivanović ubijen je pre 11 meseci, a do danas nema zvaničnih informacija o tome ko je nalogodavac niti izvršilac ubistva. Istrage vode tužilaštvo u Beogradu i Prištini, međusobno se optužujući za izostanak rezultata.\n“Svi tragovi, i želim da budem nedvosmisleno jasan, svi tragovi vezano za ubistvo Olivera Ivanovića, kojima u ovom trenutku raspolažu naši državni organi, vode na južnu, albansku stranu”, rekao je Đurić odgovarajući na pitanje novinarke Insajdera Senke Vlatković-Odavić da li je svestan koliko je bila opasna kampanja protiv Ivanovića uoči lokalnih izbora na Kosovu. U toj kampanji je i Đurić učestvovao.\nĐurić je dodao da se nada, i zbog porodice, i zbog čitave javnosti da će slučaj najhitnije biti rešen i raščišćen.\n„Ono što mene brine vezano za ovaj slučaj je što postoji jedna tendencija, jedno nastojanje da se ova strašna tragedija zloupotrebi za politički obračun. Oliver Ivanović je žrtva, i on jeste srpska žrtva na Kosovu i Metohiji, to svi treba da poštujemo“, rekao je Đurić.\nNa pitanje novinarke zašto javnost nikada nije dobila informacije koje su u nekoliko navrata najavljene i obećane u vezi s istragom, Đurić nije dao direktan odgovor.\n„Mogu da Vam kažem na osnovu onoga u šta sam imao uvid – da je naša istraga danas, i to je veoma žalosno, iako mi nemamo pristup terenu, nismo imali osnovne elemente za vođenje istrage, naša istraga je i dan-danas ozbiljnija i ima obuhvatnije rezultate od onoga što smo mogli da vidimo iz Prištine, koja uopšte nije sarađivala s našim istražnim organima na način na koji su oni to zahtevali“, rekao je direktor Kancelarije za KiM u Insajder debati.\nOdgovarajući na pitanje o saradnji s kosovskim institucijama, Đurić je rekao:„Ako vam zapisnik s uviđaja ne dostavljaju dva meseca, to znači da oni ne žele najelementarniju saradnju“.\nČomić: Nasilje nije politika\nČlanica Odbora za Kosovo Skupštnine Srbije iz Demokratske stranke, Gordana Čomić je rekla da joj strukture koje se bave istragom ne ulivaju poverenje, ali da taj tragičan slučaj mora da bude primer da „nasilje nije politika“.\n„Ali uz zahtev da istraga mora da bude dovedena do kraja, nijednom nikada neću prestati da ponavljam da na tom tragičnom slučaju, sa šest metaka u leđa, čoveku koji je decenijama na Kosovu radio u ime dijaloga i mira, da naučimo da nasilje nije politika. Da klevetanje, ruženje ljudi nije politika, samo je nasilje”, poručila je Čomić.\nLider Građanske incijative „Srbija, demokratija, pravda“ (GI SDP) Oliver Ivanović ubijen je pre nešto više od 11 meseci u severnom delu Kosovske Mitrovice. Nakon nedavnih zaoštravanja odnosa Beograda i Prištine kosovska policija je uhapsila trojicu Srba osumnjičenih da su uključeni u Ivanovićevo ubistvo. Za četvrtim osumnjičenim – potpredsednikom Srpske liste Milanom Radoičićem kosovska policija traga.\nKosovsko tužilaštvo: Srbi osumnjičeni za učestvovanje u ubistvu\nKrajem novembra u akciji specijalnih policijskih snaga ROSU uhapšeni su pripadnici KPS Nedeljko Spasojević i Dragiša Marković, kao i Marko Rošić. Kako je tada saopšteno, oni su privedeni u sklopu istrage o ubistvu Olivera Ivanovića i njima je sud u Prištini odredio pritvor od 30 dana.\n“Radoičić prošao poligrafsko testiranje”\nI o tome je u Insajder debati govorio i Marko Đurić.\nMilan Radoičić je, i nakon što je kosovska policija saopštila da traga za njim, u Beogradu prisustvovao sastanku predsednika Aleksandra Vučića i predstavnika Srba sa Kosova.\nNeposredno nakon hapšenja ministar policije Nebojša Stefanović je u Skupštini rekao da srpski organi imaju određene sumnje, ali da je teško „raditi bez dokaza i u situaciji kad se ne mogu proveriti svedoci, video snimci i čaure“.\nPredsednik Srbije Aleksandar Vučić je još 17. marta najavio da će „za dve nedelje srpske službe oglasiti“ o tome šta su saznale i šta ne mogu da saznaju u vezi s ovim slučajem, ali se to nije dogodilo.\nVučić je tri meseca kasnije, 14. jula, izjavio da će “u narednim danima izneti informacije u vezi s ubistvom Ivanovića”. Ni te informacije nisu iznete u javnost.\nKrajem jula je, potom, predsednik Vučić izjavio da „prvi put imamo neka operativna saznanja o tome, koja imaju i neke logike”.\n"Iako nam nije omogućeno da vodimo istragu na bilo koji način, sad smo na malenom tragu“, rekao je Vučić.\nSlična obećanja davao je i predsednik Kosova Hašim Tači. On je u julu rekao da će kosovske institucije izaći s konkretnim rezultatima „koji će dati glavobolju mnogima i na Kosovu i u Beogradu“. Ni to se nije dogodilo.


Paraglajding « Explore Serbia – Istraži Srbiju – Avanturistički turizam\nKao i drugi avanturistički sportovi podrazumeva rizik. Najvažniji preduslovi da se nauči bezbedno letenje su: lični stav, kompetentna obuka i bezbedna oprema.\nU Srbiji paraglajding počinje da se razvija početkom devedesetih godina.\nUzletišta u našoj zemlji su: Kula-Vršac, Rajac, Sićevo, Kopaonik, Suva Planina, Golija. Postoje paraglajding klubova koji organizuju i obuku za zainteresovane.\nDetaljnije o paraglajdingu…\nParaglajder je vazduhom napunjen (ram-air) padobran-krilo, s kojim se poleće zatrčavanjem i sleće na noge. Oprema za paraglajding se sastoji od: krila, sistema veza, rezervnog padobrana, zaštitne opreme, opreme za vezu i navigaciju. Delovi paraglajdera su: kupola (krilo ili glajder, u zargonu “krpa”), gurtne (na kojima pilot visi, i koje su konopcima spojene za krilo), sistem veza (s kojim se pilot kači za gurtne) i ranac za nošenje. Potrebna oprema se lako pakuje u jedan ranac (oko 15 kg težine).\nVisina i dužina leta zavise od vremenskih uslova, ali je moguće ostati u vazduhu nekoliko sati, popeti se nekoliko hiljada metara u visinu i preleteti nekoliko stotina kilometara (svetski rekord je oko 400km). Padobran za jedrenje (paraglajder) je letelica kao i jedrilica i koristi sile vetrova i termike da ostane u vazduhu i da ide što više i dalje. Kada su uslovi optimalni moguće je poleteti sa brdašca visine nekoliko desetina metara, a da se na kraju dostigne visina od preko 3000 m.\nU praksi je moguće da se izvode prvi visinski letovi (par stotina metara) još tokom prvog dana obuke, ali poželjnija je postupnija obuka. Ipak uvek postoji mogućnost da se prvi letovi izvedu u tandem paraglajderima koji imaju mogućnost da nose dve osobe. To je najbezbedniji način da se sa instruktorom doživi prvi let. Pored praktičnog dela, obuka podrazumeva i teorijski deo. Učenje aerodinamike i vazduhoplovne meterologije je sastavno deo obuke koji se odvija uporedo sa praksom. Prvi deo osnovnog kursa podrazumeva: upoznavanje sa opremom, ovladavanje tehnikom kontrole kupole paraglajdera na zemlji, zatim sledi prvi let u mirnim meterološkim uslovima.


Sudan: Arapska plemenska milicija ubila 50 ljudi | Novosti.RS\nsubota, 23. 02. 2013. u 23:14\nPripadnici jedne arapske milicije koristeći automatsko oružje, ubili su više od 50 ljudi i spalili više od 30 kuća u sudanskoj oblasti Darfur\nPripadnici jedne arapske milicije koristeći automatsko oružje, ubili su u subotu više od 50 ljudi u sudanskoj oblasti Darfur, javila je agencija AFP pozivajući se na izjave lokalnog stanovništva.\n"Nalazimo se na groblju gde sahranjujemo poginule", rekao je jedan od svedoka, dodajući da se među ubijenima nalaze i dve žene i dvoje dece.\nSudanska vlada potpisala je 11. februara sporazum o prekidu vatre sa ogrankom pobunjeničke grupe Pokret pravde i jednakosti (JEM) u Darfuru.\nJEM je deo saveza sudanskih pobunjenika iz redova manjinskih grupa koji nastoji da svrgne režim u Kartumu kojim dominiraju Arapi.\nPrema podacima UN, od početka sukoba između nearapskih pobunjenika i snaga režima u zapadnoj oblasti Darfur 2003. godine, ubijeno je najmanje 300.000 ljudi, a više od milion Sudanaca je moralo da napusti svoje domove.


Štimac raspoložen protiv Galatasaraja - U pripremi, Košarka, Vesti\nHotSport»U pripremi, Košarka, Vesti»Štimac raspoložen protiv Galatasaraja\nŠtimac raspoložen protiv Galatasaraja\n| 2012-12-30T21:34:05+02:00\t30. dec 2012. 21:33|0 komentara\nSrpski košarkaš Vladimir Štimac nastavio je sa sjajnim partijama u dresu Banvita i u poslednjem ovogodišnjem kolu prvenstva Turske.\nBanvit je 2012. godinu završio trijumfom nad Galatasarajem u 74:67 u okviru 13. kola šampionata. Za Štimca i njegove saigrače je to bila 11. pobeda ove sezone zahvaljujući kojoj su se izdvojili na drugom mestu tabele, sa pobedom manje od vodećeg Fenerbahčea.\nŠtimac je u pobedi protiv Galatasaraja učestvovao sa 12 poena i stoprocentnim šutom iz igre (5/5), a imao je i četiri skoka i dve asistencije. Srpskom košarkašu je to bila šesta utakmica ove sezone u domaćem šampionatu koju je završio sa dvocifrenim učinkom i da je bio među najkorisnijima u svom timu.\nU redovima Banvita uz Štimca se istakao Čarls Edvards Dejvis junior sa 17 poena, dok je u poraženom timu najbolji bio Dejvid Gregori Hokins sa 18 poena.\nNaredni meč Banvit igra na gostovanju Antaliji 5. januara 2013. godine.\nTAGOVI: vladimir štimac\nPartizan će dočekati veliki Mančester junajted u trećem kolu L grupe Lige Evrope.


EU: Nema saglasnosti o početku pregovora sa Skopljem i Tiranom – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nFrancuska i Holandija, a donekle i još neke članice EU, još su uzdržane prema utvrđivanju datuma početka pregovora sa Severnom Makedonijom i Albanijom o prijemu u EU, jer procenjuju da Skoplje, a posebno Tirana, još nisu ispunili ključne uslove za to, povezane s vladavinom zakona. To su agenciji Beta u Briselu preneli diplomatski izvori EU koji su naveli da bi odluku o tome trebalo da usaglase šefovi diplomatija EU 15. oktobra, a konačnu reč će imati samit EU 17-18. oktobra.\nBugarska je unela novu nedoumicu pošto su i njena vlada i parlament tražili da Severna Makedonija svoj jezik ne naziva makedonskim, da istorijske ličnosti poput Goceta Delčeva priznaje jedino kao bugarske, kao i da bugarske snage u Drugom svetskom ratu i njihove zločine više ne nazivaju “bugarskim fašističkim okupatorima”.\nSofija ne kaže izričito da će staviti veto, ali izgleda da zahteva da se to unese u okvir za pregovore Severne Makedonije i EU, dok od Tirane traži da kao “bugarsku nacionalnu manjinu” prizna izvestan broj stanovnika Albanije slovenskog porekla.\nHolandski ministar inostranih poslova Stef Blok je izjavio da vlada u Hagu smatra da bi počinjanje pregovora s Tiranom “bilo preuranjeno”, ali da Hag neće staviti veto na odluku ako većina članica EU zaključe da ipak treba krenuti u pregovore s ta dva partnera sa Zapadnog Balkana.\nZvanični Berlin je stavio do znanja da je nemački parlament, Bundestag, odobrio početak pregovora sa Skopljem i Tiranom, ali Pariz i Hag ukazuju na to da je i Bundestag to usvojio s naznakom “kad za to budu ispunjeni uslovi”.\nTo je naročito podvuklo i ministarstvo unutrašnjih poslova Holandije, naglasivši da “svi preduslovi moraju biti ispunjeni” pre početka pregovora. Uz to vlada u Hagu kaže da se o kandidatima mora dati “odvojeno mišljenje, utemeljeno na zaslugama svakog posebno”.\nZvaničnici u Savetu ministara EU kažu da im zasad nije jasno kakve bi odluke mogli doneti ministri ili šefovi država ili vlada EU, ali dodaju da je u nacrtu zaključaka zasedanja šefova diplomatija Unije prvobitno pisalo da “na osnovu napretka u reformama treba pokrenuti pregovore” sa Skopljem i Tiranom, ali da u najnovijoj verziji zaključaka toga više nema.\nMakedonski premijer Zoran Zaev i šef diplomatije Nikola Poposki ove nedelje putuje u Brisel i Luksemburg da bi u neposrednom razgovoru s ministrima, a moguće is nekim od vođa EU, razjasnili šta se može očekivati.\nŠefovi diplomatija Češke, Slovačke, Mađarske i Poljske zatražili su da se 15. oktobra, na ministarskom zasedanju EU, odobri datum početka pregovora o članstvu sa Severnom Makedonijom i Albanijom, istakavši da bi “takva moćna odluka bila jasan znak da EU priznaje da su ispunjeni uslovi za to i Zapadni Balkan bi dobio novi podstrek za reforme i preobražaj”.\nIzvor: Dragan Blagojević, dopisnik Novinske agencije Beta


Antić i Jelica Sretenović sa Zvezdarcima - Studio B\nAntić i Jelica Sretenović sa Zvezdarcima Tanjug\nPolitikaPolitika Pocetna 14. 02. 2018. 18:03:24\nAleksandar Antić, kandidat za gradonačelnika Beograda liste Ivica Dačić SPS – JS Dragan Marković Palma, i Jelica Sretenović, poznata glumica i kandidat za odbornika na listi SPS – JS, razgovarali su, u okviru kampanje, sa građanima Zvezdare.\n„Rođena sam na Zvezdari, i celog života ovde živim, i kao Zvezdarka imam jedan san. Sanjam da se Zvezdarska šuma uredi i da se napravi jedan edukativni kamp sa različitim sadržajima. Možemo da iskoristimo postojeću opservatoriju, a obavezno da se napravi i pozornica, jer o čemu bih ja razmišljala nego o pozornici i pozorištu“ , rekla je Jelica Sretenović.\nDaodala je da je „Zvezdarka od glave do pete“ i poručila svojim sugrađanima, da glasaju za najbolje i da 4. marta zaokruže broj 3.\n„Naravno da nam je važno da razvijamo Zvezdaru u infrastrukturnom i komunalnom smislu, i poslednjih godina se dosta toga i uradilo. A nama je jednako važno da ulažemo i u kulturu, sport i obrazovanje, zato ću ja insistirati da se u budućem periodu više ulaže u programe koje će promovisati kulturu i favorizovati obrazovne sadržaje. Edukativni kamp je odlična ideja i samo jedna od mnogih koje imamo nameru da sprovedemo, a sve sa ciljem da ovaj deo grada učinimo još boljim mesto za život“, istako je Aleksandar Antić.


Troškovi života u februaru veći za 3,8 odsto\nInflacija 1,5 odsto\nBEOGRAD - Inflacija u februaru bila je veća za 1,5 odsto nego u januaru, dok je za 4,2 veća nego u decembaru prošle godine, saopštili su juče stručnjaci Republičkog zavoda za statistiku. Cena robe veća je za 1,8 odsto u februaru, a usluge za 0,7 odsto nego pre mesec dana.\n- Ne može se sa sigurnošću tvrditi da li će ove godine biti hiperinflacije, ali postoji opasnost da inflacija bude veća nego što je prognozirana. Sada je na vladi da preduzme korake, da u narednom periodu cena minimalno raste ili da čak padne - rekao je juče na konferenciji za novinare Andra Milojić, pomoćnik direktora Sektora nacionalnih računa i cena Republičkog zavoda za statistiku.\nTroškovi života u Srbiji u februaru veći su u proseku za 1,55 odsto nego u januaru, 3,8 odsto nego pre dva meseca, dok su za čak 14 odsto veći nego u februaru prošle godine. U istom periodu, i inflacija je porasla 15 odsto, dodao je Milojić.\nPoljoprivredni proizvodi u februaru poskupeli su za 4,9 odsto i to povećanje pretežno se odnosi na cene krompira, pasulja, šargarepe, praziluka, kupusa, jabuka, banana i mandarina, dok je u februaru zabeležen manji pad cene jaja. Cena pića veća je za 1,5 odsto (alkoholnih za 0,8, a bezalkoholnih za 2,5 odsto). Duvan je poskupeo za 3,8 odsto, cena neprehrambenih industrijskih proizvoda u proseku je viša za 1,9 odsto (tečna goriva skuplja su 4,9 odsto, a mazivo i goriva 7,3 odsto).\nIndustrijska proizvodnja u februaru veća je za 0,5 odsto nego u januaru, a niža za 16 odsto nego u februaru prošle godine.\nNa povećanje cene usluga za 0,7 odsto najviše su uticale veće cene zanatskih i ličnih usluga. Januarski rast cena usluga bio je oko 7,5 odsto i bio je uglavnom uslovljen poskupljenjem komunalnih usluga.\nKurir saznaje: Poreska uprava formirala 19 "mobilnih ekipa" za kontrolu izdavanja fiskalnih računa\nRaste cena sirove nafte na svetskoj berzi\nStrani bankari donose jeftin kapital i povećavaju konkurenciju\nInženjerima JAT-a mala otpremnina\nFrancuzi zainteresovani za "Merkator"\nGornji Milanovac: Fabrike "Rudnika" na prodaju\nSve o bankama na Sajmu


Rušilačke demonstracije s političkom pozadinom | Autonomija\nJučerašnji rušilački i vandalski napadi 6.000 takozvanih protivnika Parade ponosa u vidu neonacista, klerofašista, huligana i drugih ekstremista nisu bile spontane demonstracije, već dobro isplanirani nemiri sa političkom pozadinom, smatraju stručnjaci za bezbednost.\nMeđutim, dodaje Dragišić, sada je najvažnije da se otkriju nalogodavci, odnosno oni koji tom decom manipulišu. “Oni moraju da budu izvedeni pred lice pravde. I tu ne sme biti popuštanja, bez obzira na njihove akademske titule, na njihove političke karijere ni eventualno mantije koje nose. Šta god da su i ko god da su, ti ljudi predstavljaju vrlo veliku opasnost za Srbiju. Oni su glava te zmije koja se oko Srbije omotala”, poručio je naš sagovornik.\nDragišić smatra da zabrana ekstremističkih organizacija ne bi imala velikog uticaja, jer mnoge od tih organizacija nisu registrovane. Politolog Pavel Domonji ima nešto drugačije mišljenje i navodi da je svestan da je vrlo teško primeniti zakon kada neke organizacije nisu registrovane. “Ipak, to ne znači da ako nisu registrovane vi ne možete da sprečite njihovo delovanje i njihovo okupljanje. Ali, u zemlji nema političke volje da se taj korak poduzme i tog koraka neće ni biti sve dok je nacionalizam vladajuća ideologija”, ocenio je Domonji. On smatra da ekstremističke organizacije ne nastaju same od sebe, samoniklo, već su uvek plod rada nekih specijalizanovanih agencija u društvu.\nIz delova Srpske pravoslavne crkve pre održavanja Parade ponosa mogli smo čuti izjave koje su se mogle tumačiti na razne načine. Juče je na više mesta u centru Beograda, zajedno sa protivnicima Parade ponosa bilo i nekoliko pravoslavnih sveštenika. Sociolog religije Mirko Đorđević kaže da delovi crkve imaju velii uticaj na ekstremiste. “I da nevolja bude veća, veliki deo laičke javnosti koji se prepoznaje u nacionalističkim grupama poziva se na crkvu a crkva se od njih ne ograđuje i tu je velika opasnost. A neki delovi u crkvi su i pokrovitelji ili pružaju barem duhovnu logistiku tim esktremistima”, navodi Đorđević.\nDok ovo javljamo, hapšenja ekstremista po Beogradu se nastavljaju, a prema najavama tako će biti i narednih dana. Ali, represija sama po sebi neće biti dovoljna, ukoliko ne bude praćena merama za ozdravljenje društva u Srbiji, koje je očigledno teško ogrezlo u nasilju i ekstremizmu.


SSP: Dirigovani tabloidni napadi - Glas Šumadije\nNaslovna > Politika > SSP: Dirigovani tabloidni napadi\nSSP: Dirigovani tabloidni napadi\n30/06/2021 30/06/2021 314Ostavi komentar na SSP: Dirigovani tabloidni napadi\nStranka slobode i pravde (SSP) danas je povodom „dirigovanog tabloidnog napada“ na ćerke predsednika Vlade Crne Gore Zdravka Krivokapića, poručila da kada smeni aktuelnu vlast niko i nikada više neće proterivati poštene ljude iz Srbije i Beograda i da će učiniti sve da razvije najbolje moguće odnose sa bratskom Crnom Gorom.\nPrema SSP, taj „dirigovani tabloidni napad“ pokazuje da će Aleksandar Vučić preko svojih „medijskih siledžija“ učiniti sve da destabilizuje vladu Crne Gore i stvori uslove za povratak na vlast svog partnera Mila Đukanovića sa kojim deli savetnike poput Bebe Popovića i poslovne prijatelje poput Caneta Subotića.\nStranka je navela da medijsko proterivanje ćerki Zdravka Krivokapića, koje je „naredio Vučićev kabinet“, pokazuje da oni ne razumeju da su Beograd i Srbija veliki i snažni zbog svoje otvorenosti za sve koji žele da žive, rade i razvijaju svoje potencijale i da je Beograd zbog te svoje otvorenosti metropola ovog dela sveta.\nNapad na ćerke predsednika Vlade Crne Gore pokazao je i da su porodice neistomišljenika za Vučića legitimna meta za obračun, a Vučić je na taj način još jednom potvrdio da kada opoziciju u Srbiji optužuje kako napada njegovu porodicu „on zapravo koristi Gebelsovu doktrinu i optužuje druge za ono što on radi“.\nStranka slobode i pravde puručila je i da će svi oni koji su lažima u medijima smišljeno uništavali živote ljudi morati da odgovaraju u skladu sa zakonom o lustraciji koji će biti kamen temeljac povratka pravde u Srbiju.\nHitnoj pomoći se javljali pacijenti sa poremećajem pulsa, povišenim krvnim pritiskom i glavoboljama\nBranimir Kuzmanović: Sve što otmete od građana, vratićemo